شوێنە ئاسەواری و مێژوویەكانی ئیستبوڵ\n7/10/2018 03:11 PM\nئەستنوول، یان وەك خۆیان دەڵین شاری خەونەكان، بەهۆی ئەوە دوڵەمەنییەی ئەم شارە هەیەتی لە كلتورو فەرهەنگ و شوێنەوارو ناوچەی مێژووی، زۆرترین مێژوونووس و شوێنەوار ناس لێكۆڵینەوەو توێژنەوەیان ئەنجامداوەو هە موویان كۆكن لەسەر ئەوەی پردی پەیوەندی نێوان خۆرهەڵات و خۆرئاوایە. هاوكات زۆرترین ئەدیب و نووسەر لەسەر ئەم شارە نووسیویانە بەهۆی پێگەی جوگرافیاو لە باری كەش و هەواو بوونی دەریاو ئەو سروشتە دڵڕفێنەی ئەم شارە هەیە تی. هەر بۆیە بە یەكێك لە وناچە گە شتیاریانە دادەنرێت، زۆرترین شوێنی مێژووی و شوێنەواری دێرین وكلتورو فەرهەنگی هەمەچەشن و جۆراو جۆری تیایە، بەهۆی گونجاندنی نرخیشەوە ساڵانە زۆرترین گەشتیار ڕووی تێدەكات لە جیهاندا.\nئۆرهان پامووك،نووسەرو ئەدیبی ناسراوی تورك خاوەن خەڵاتی نۆبڵ، لە وەسفی ئیستبوولدا، ئاماژە بەوەدەكات لە ڕۆمانی یادەوەرییەكانیدا، ئەگەر هە موو جیهان یەك وڵات بێت و یەك پایتەختی بۆ دیاری بكرێت بێگومان ئەوە ئیستبوول دیاری دەكەرێت، چونكە هەموو مەرجەكانی تیایە.\nرۆحێكی شەرقی و ژیانێكی ئەوروپی، بەم شێوەیە زۆربەی نووسەران و ئەدیبان باسی ژیانی ئەو شارە دەكەن، چونكە بەسیماو خزمەتگوزاری و دیزان و هەڵس و كەوتی خەڵك و تەواوی كایەكانی ژیان واهەست ئەكەیت لە شارێكی ئەوروپایت و رۆحیەتی خەڵكەكەش تەواووخۆرهەڵاتیە، بەمەش زۆر بەڕوونی تێكەڵاوبوونی كلتورەكان لە م شارە هەست پێدەكەیت و هەر زوو گەشتیار كەمندكێش دەكات بۆ ناوژیانی ئاسایی و بێ ئەوەی هەست بە غەریبی بكەیت بەتایبەت بۆ ئەو گەشتیارانەی لەڕۆژهەلات و ئاسیاو ئەفریكاوە ڕووی تێدەكەن.\nبە گەڕانەوەبۆ شوێنەوارە دێرین و مێژوویەكان، بۆ ئیستبوول، زۆرترین گەشتیار ڕووی تێدەكات، بەهۆی جوان ئیدارەدانی ئەم شوێنەوارانەشەوە لەڕووی خزمەتگوزاری و ڕێكخستن و كارئاسانی بۆ گەشتیارو بە پێدانی زانیاری و داتا، زۆرترین كەس ڕووی تێدەكات و لە گرنگترین ئەم شوێنانەش:\nبەیەكێك لە قەرەباڵغترین ناوچەی گەشتیاری دادەنرێت و مزگەوتی شینیشی پێدەوترێت، لەسەردانیكردنی ئەم مزگەوتەدا بە هۆی دیزان و نەخش و شێوازی دروستكردن و ئەو پێكهاتەیەی بنیاتنراوە، هەر زوو بۆت دەردەكەوێت، بۆچی ساڵانە ئەم هەموو گەشتیارە لە تەواووی وڵاتانی جیهانەوە ڕوودەكەنە ئەم مزگەوتە، هەروەك بە یەكێك لە دەرگانی ئەم مزگەوتە نووسراوەلە ساڵی(1609-1616) بنیاتنراوە و بەیەكێك لە گەورەترین و فراوانترین مزگەوت لە جیهاندا دادەنرێت.بە گوێرەی ئەو زانیاریانەی لەپڕۆشۆی مزگەوتەكەدا نووسراوە، لە پێنچ منارە و شەش بڵندگۆو پێكهاتوەو نووسین و نە خشەكان و دیزاینەكانیش زیاتر بە خەتی شین نووسراوە و زیاتر لە بیست هەزار نە خش دیزاینی تیایەو لە پێچ دەرگای سەرەكی پێكهاتووە.وەك مێژووناسانیش باسی دەكەن زیاتر لە دیزانی ئەم مزگەوتەدا هونەرو دیزانی فارسی زاڵە بەسەر كارەكاندا.\nمزگەوتی ئایا سۆفیا\nیەكێكی تر لە شوێنەوارە دێرین و مێژووییەكانی توركیایە بەرامبەر مزگەوتی سوڵتان ئەحمەدە، لەلایەن ڕێكخراوی یۆنكسۆوە بە ناوچەیەكی مێژووی و سەروتێكی ڕۆشنبیری جیهانی دانراوە. سەرەتا ئەم مزگەوتە كەنیسە بووە و دروستكردنی پێچ ساڵی خایاندوە لە نێوان ساڵانی(532- 537) لەلایەن ئیمراتۆریەتی بێزەنتیەكانەوە وەك گەورەترین كەنیسە لە ئیمراتۆریەتی بێزەنتینی دانراوە، بۆماوەی زیاتر لە 900 ساڵ كەنیسە بووە، لەدوای گۆڕینی ناوقوستەنیەو گرتنی ئەم شارە لەلایەن سوڵتان فاتح ەوە ساڵی 1453، ناوی گۆڕی بە مزگەوتی ئایا سۆفیاو لە ساڵی 1935 یشەوە كراوە بە مۆزەخانەیەكی فراوان. ئەم ناوچەیە بە هۆی ئەو مێژووە دێرینەی هەیەتی لە لایەن مەسیحیەكان و موسڵمانانەوە زۆرترین گەشتیاری بۆ دێت بەوەی پێكهاتەیەكە لە هونەری ڕۆمانی كۆن و ودیزانی عوسمانیەكان و بەهۆی ئەو كەش و سروتەی بۆشی دانراوە جوانترین بانگ لە مزگەوتەدا ئەخوێنرێت لە دوو بڵند گۆوە بۆ یەكتری دەسەننەوە و بەهۆی ئەو مقامی بانگەكەو زۆرترین گەشتیار چاوەڕیی ئەو بانگە دەكەن و بەگوێرەی هەربانگێك مقامێكی تایبەتی بۆ بەكاردێت واتا بانگی بەیانی بە مقامێك دەوتریت و ئەوانی تر مقامی تایبەت بە خۆیان هەیە.\nمۆزەخانەی هونەری ئیسلامی و توركی\nهەر لە ناوچەی سوڵتان ئەحمەد، یەكەمین مۆزەخانەی ئیسلامی لێە كە لە ساڵی 1524، دامەزراەوەو 33 هەزار پارچە شوێنەواری جۆراو جۆری لێەو گرنگی ئەم مۆزەخانە یە ئەوە یە یەكەم مۆزەخانە بووە، چەندین جۆر پارچە شوێنەوارو كتێب و نووسینی دەگمەنی تیایە، لە گەڵ ژمارەیەكی بەرچاوو لە پێداویستیەكانی ئەو سەردەمە لە دروستكراوی ئاڵتون. ڕەنگە ئەم مۆزەخانەیە لەلای بینەری كورد تاڕادەیەكی زۆر زانرابێت، چونكە ماڵەكە لەسەرەتادا كۆشكی ئیبراهیم پاشا سەدری ئەعزەم بووە، هاوسەری خەدیجەخاتوون كەدەكاتە خوشكی سوڵتان سەلیم قانونی و سەرەڕای نزیكی لە سوڵتانەوە بە ڵام لەسێدارەی داوەو ئەمەش لەدرامای حەریم سوڵتاندا پیشاندرا و لەكوردستان بینەرێكی زۆری هە بوو. مۆزەخانەی ئیستنبولی شوێنەواری ئەم مۆزەخانەیە دەكەوێتە ناوچەی (ئینمینیۆم) لە لای گەشتیاران شوێنێكی ناسراوە چونكە گەشتە دەریاییەكان لێرەوە دەستپێدەكات. ئەم مۆزەخانەیەش ساڵی 1891 دامەزراوە و زیاتر لە یەك ملێۆن پارچە شوێنەوارو پەیكەری تیایە و لە سێ نهۆمی سەرەكی پێكهاتووە، نهۆمی یەكەم بۆ مۆزەخانەی شوێنەواری تەرخانكراوە و نهۆمی دووەم بۆ هونەری ڕۆژهەڵاتی كۆن و نهۆمی سێهەم تەرخانكراوە بۆ هونەری ئیسلامی. لەم مۆزەخانەیە زیاتر پەیكەرو تابلۆی بەردین و شوێنە واری كۆن وەك تابلۆ نە خشێنراون و زیاتر لە مۆزەخانە ی قاهیرە دەچێت وەك مۆمیاو پەیكەرەكانی مێژووی دێرینی فرعەونەكان.\nهاوكات تەواوی پێداویستی سوڵتانە عوسمانیەكان و خشڵ و ئاڵتون و پێداویستیەكانی ترو نامەو دەست نووسەكانیان نمایشكراوە.\nبە یەكێكی تر لە و ناچە گرنگ و قەرەباڵغانە دادەنرێت گەشتیارێكی زۆر ڕووی تێدەكات و كۆنترین بورج دادەنرێت وئەم بورجە ساڵی 507 بنیاتنراوەو لە حەوت نهۆمی سەرەكی پێكهاتوە.\nمحەمەد حەسەن ڕێبەری گەشتیاری باسی لەوە كرد، ئەم بورجە لە حەوت نهۆمی سەرەكی پێكهاتوە، بەرزیەكیە 66.90 مەترەو ئەمەش دیمەنێكی دڵڕفێنی پیشان دەدات و 37 مەتر بەرزترە لە ئاستی ڕووی دەریاوە.ئامانجی دروستكردتی كاتی خۆی بۆ ڕێكخستی گەشتە دەریاییەكان بووە. سەركەوتن بۆ نهۆمی حەوتەم بەهۆی مەسعەدەوە دەبێت و چوونە ژورەوش بە بڕێك پارەیەو بەهۆی ئەوەی دەكەوێتە ناوچەی تەقسیم و بەتەوەتی دەڕوانێتە بەشە ئەوروپی ئیتەنبوول، زۆرترین گەشتیار ڕووی تێ دەكات و لە چواردەوریشی پڕ بووە لە كافتریاو قاوخانە و دوای بینی ئەو دیمەنانە بە تایبەت لە ئێواراند دیمەنێكی سحراوی خۆرئاوابوون نیشان دەدات.\nهەریەكە لە (گراند) بازاڕو (سوق میسری) بە دوو كۆنترین و مێژووی ترین بازاڕ دادەنرێت لە ئیستنبول و زۆرترین گەشتیار ڕووی تێ دەكات بەوەش وای لێهاتووە هە موو كاتێك قەرەبالغەو جمەدێ لە خەڵكی، زیاتر پێداویتس ڕۆژانە لە خواردن و شیرینی و تەواوی پێداویستیەكانی تری تیا ئەفرۆشرێت و بە هەزانی نرخەكانیشی ناوبانگی پەیداكردوە هەربۆ یە ئەمەش بۆتە هۆی ئەوەی زۆرترین كەس ڕووی تێ بكات. گراند بازاڕ لە لەسەدەی شانزەهەم و لە ساڵی 1455 بنیاتنراوەو ڕۆژانەی توانای پێشوازیكردنی 400 هەزار كەسی هەیە.بەهۆی گەورەی بازاڕەكەشەوە كەبازاڕی گەورەشی پێ دەوترێت زیاتر لە 60 فەرعی لێ جیا دەبێتەوەو نەخش و نیگاری دوكانەكانیش خاڵێكی ترە بۆ سەرنجی گەشتیاران.لە چەند ناوچەیەكەوە دەتوانیت بچیت بۆی بەڵام ناسراوترینیان ناوچەی بایەزیدە. (سوق میسریش) بە هەمان شێوە دووەم مێژووی ترین بازاڕەو هۆكاری ناولێنانشی ئەوە بوە بوە تەواووی كەل و پەل و پێداویستیەكان لە وڵاتانی ئاسیاو هندەوە سەرەتا چۆنە میسرو دواتر بە هۆی كەشتیەوە هاتۆتە ئیستبوول و ئەم بازاڕەو لە ساڵی 1597 دامەزراوە، بەردەوام قەرەباڵغەو جمەی دێت لە كڕیاران.


دەسپێکرانی ئۆپراسیۆنی پاکتاوکرانی ناوچە سنوورییەکانی عێراق لەگەڵ عەرەبستان، ئۆردۆن و سووریا - SAHAR KURDISH (Sorani)\nدەسپێکرانی ئۆپراسیۆنی پاکتاوکرانی ناوچە سنوورییەکانی عێراق لەگەڵ عەرەبستان، ئۆردۆن و سووریا\nApr 16, 2018 13:34 Asia/Tehran\nوتەبێژی ناوەندی ڕاگەیاندنی عێراق ڕایگەیاند؛ ئۆپراسیۆنێکی بەرفراوان بۆ پاکتاوکردنی ناوچە سنوورییەکانی ئەو وڵاتە لەگەڵ عەرەبستان، ئۆردۆن و سووریا لە پاشماوەی تیرۆریستانی داعش، دەس پێ بووە.\nبەپێی ڕاپۆری ڕووسیا ئەلیەوم؛ یەحیا ڕەسوڵ وتەبێژی ناوەندی ڕاگەیاندنی هەواڵە ئاسایشییەکانی عێراق وتی: ئەو ناوچانە ، ئەلمەحلەبییە، شنگاڵ و ئۆم جریس هەڵکەوتوو لەڕۆژاوای نەینەواو ناوچەکانی ئەلبەعاج و ئەلقیروان ئەلکەراح لە باکووری بەغدا دەگرنەخۆ.\nیەحیا ڕەسوڵ پێی داگرت: سەرکردایەتیی ئۆپراسیۆنی پارێزگای سەلاحەدین لەباکووری عێراقیش هەڵمەتی پاکتاوکردنی چەند ناوچەیەک لەباشووری ئەلحەزەر و باکووری ناوچەی ئەلسینیە و ئەلموئەلەف لەبەجێماوانی داعش دەس پێ کردووە.\nوتەبێژی ناوەندی ڕاگەیاندنی هەواڵە ئاسایشییەکانی عێراق هەروەها ڕایگەیاند، ئۆپراسیۆنی پاکتاوکران لەلایەن سەرکردایەتیی ئۆپراسیۆنی پارێزگای ئەنبار لە ناوچەکانی عەکاشات - ئەلڕەتەبە هەڵکەوتوو لەباکووری ڕێگای پەیوەندیی نێوان ڕۆژاوای عێراق و سنوورەکانی ئۆردۆن و ناوچەکانی راوە هەتا رمانە هەڵکەوتوو لە رۆژاوای ئەنبار و لەسنوورە هاوبەشەکانی نێوان عێراق و سووریا دەس پێ بووە.\nبەقسەی ناوبراو ، ئەو ئۆپراسیۆنە ئاسایشییە ناوچەکانی وادی حوران لە پارێزگای ئەنبار و لەنزیک سنوورەکانی عێراق و عەرەبستانیش دەگرێتەوە.\nبۆ دابین کردنی ئاسایشی سنوورەکانی ئێراق پلانێکی گەروە و گرینگمان دارشتووە


كاتژمێره‌كانی كاركردن كه‌مبكه‌ره‌وه - Yeane.Org ماڵپەری یانی\nئه‌نجامێكی نوێ‌و مه‌ترسیدار كه ڕۆژنامه‌ی (ده‌یلی مه‌یل)ی به‌ریتانی بڵاویكردۆته‌وه و پشت ده‌به‌ستێت به‌توێژینه‌وه‌یه‌كی په‌یمانگه‌ی (فنله‌ند)ی تایبه‌ت به‌ته‌ندروستی پیشیه‌ی ئه‌وه‌ی ئاشكراكردوه، كاركردن بۆ ماوه‌ی (48) كاتژمێرله‌هه‌فته‌یه‌كدا، ڕِێژه‌ی ئالوده‌بون به‌كهول زیاد ده‌كات.\nله‌توێژینه‌وه‌كه‌دا (334) كه‌س له (14) وڵاته‌وه به‌شدارییان تێداكردوه، ئه‌وه ئاشكراكراوه، په‌یوه‌ندیه‌كی به‌تین هه‌یه له‌نێوان كاركردن تا كاتێكی زۆر و ئالوده بون به‌خواردنه‌وه‌ی كهول.\nبه‌گوێره‌ی توێژینه‌وه‌كه، كاركردن بۆ (48) كاتژمێر له‌هه‌فته‌یه‌كدا، ڕێژه‌ی ئالوده بون بۆ ماده كهولیه‌كان بۆ (13%) به‌رز ده‌كاته‌وه.\nتوێژه‌ران ده‌ڵێن، زیاده‌ڕۆی له‌خواردنه‌وه‌ی كهول توشبون به‌نه‌خۆشیه‌كانی جگه‌ر‌و شێرپه‌نجه جه‌ڵده‌ی مێشك‌و نه‌خۆشیه‌كانی دڵ زیاد ده‌كات.


رووژنامه‌يگ: وه‌ناو.. تيمه‌يل كوشتنكار له عراق ئه‌را كپه‌وكردن ئۆپۆزسيۆنه‌يل ئيران\nشه‌فه‌ق نيوز/ رووژنامه‌يگ باس له‌وه كرد ئيران تيمه‌يل كوشتنكار له عراق بڵاوه‌و كردگه ئه‌را كپه‌وكردن ئۆپۆزسيۆنه‌يلێ له وڵات هاوسا، يه‌يش جوور ئه‌وه‌گ وه‌رپرسه‌يل ئه‌منيى بريتانى ئاماژه وه‌پى كردنه.\nئه‌و وه‌رپرسه‌يله ئه‌را رووژنامه‌ێ ده‌يلى ته‌ليگراف وتنه: تيمه‌يل كوشتنكار له عراق له‌بان فه‌رمان راسه‌وخۆ قاسم سلێمانى سه‌ركرده‌ى فه‌يله‌ق قودس سه‌ر وه پاسه‌وان شۆڕش ئيرانى بڵاوه‌و بوينه وه ئامانج رخه‌وبردن ئۆپۆزسيۆنه‌يل ئه‌را نفوز ئيرانى له عراق.\nله ديارترين قوربانيه‌يل ئه‌و تيمه‌يل كوشتنكار ئيرانيه تائيسه عادل شاكر ته‌ميمى بويه ك ك متمانه دا هاوپه‌يمانه‌يل حه‌يده‌ر عه‌بادى سه‌رۆك وه‌زيره‌يل وه‌رين عراق ك له‌بان ده‌س فه‌يله‌ق قودس له ئه‌يلول گوزه‌يشته كوشيا.\nوه‌ل ئه‌وه‌يشا يه‌كيگ تر له قوربانيه‌يل وه‌ده‌س تيمه‌يل كوشتنكار ئيرانى شه‌وقى حه‌داد بوێ ك هاوپه‌يمان نزيك له مه‌قته‌دا سه‌در سه‌ركرده‌ى شيعه‌ى عراقى و ئۆپۆزسيۆن ده‌خاڵه‌تكاريه‌يل ئيرانى ك يه‌يش له ته‌ممووز گوزه‌يشت كوشيا دوياى ئه‌وه‌گ تومه‌تبار ئيران وه ساخته‌كارى له هه‌ڵوژاردنه‌يل گشتى عراقى كرد.\nجى باسه، رووژنامه‌گه باس له هه‌وڵ كوشتن رازى تائى كرد ك يه‌يش يه‌كيگه له راوێژكاره‌يل سه‌يد عه‌لى سيستانى مه‌رجه‌ع باڵاى ئايينى له عراق له ئاب گوزه‌يشت، ئه‌ويش دوياى ئه‌وه‌گ داوا له‌لى كريا واز له باس وجوود ئيرانى بارێد له‌ناو حكومه‌ت تازه‌ى عراقى.\nپۆتين هه‌ڕه‌شه‌ى ئه‌تۆمى له ئه‌مريكا ئه‌كا


ڤیدیۆ.. مامۆستایەک لە ئەنبار بەهۆی رێگری لە قۆپییەکردن هێرشی کرایەسەر\n6500 جار خوێندراوەتەوە\nدوای ئەوەی مامۆستایەک ڕێگریی کردووە لە قوتابییەک کە لە کاتی تاقیکردنەوەدا قۆپییە بکات، کەسوکارەکەی چوونەتە سەر ماڵی مامۆستاکە و بە بەرچاوی خێزانەکەیەوە لە خۆی و کوڕێکیان داوە.\nئەمڕۆ هەینی (٥ی تەموزی ٢٠١٩) چالاکان لە تۆڕە کۆمەڵایەتییەکان تۆمارێکی ڤیدیۆییان بڵاوکردەوە، کە ژمارەیەک هاوڵاتی بە دار و کوتەکەوە هەڵدەکوتنە سەر ماڵی مامۆستایەک لە قەزای هیتی سەربە پارێزگای ئەنبار و، دوای ئەوەی لەگەڵ کوڕێکی لە ماڵی خۆیان دەیهێننە دەرەوە، بە بەرچاوی خێزانەکەیەوە بە نزیکەی دە کەسەوە بە دار و کوتەک دەکەونە گیانیان.\nدەربارەی ڕووداوەکە وەزارەتی ناوخۆیی عێراق بڵاویکردەوە، ژمارەیەک لەو تۆمەتبارانە بە هێرشکردنە سەر مامۆستاکە و کوڕەکەی دەستگیرکراون و تا ئێستا هەڵمەتی گەڕان و پشکنین بۆ دەستگیرکردنی ئەوانی دیکەش بەردەوامە.\nسەعد معەن وتەبێژی وەزارەتی ناوخۆی عێراق ڕایگەیاند، لەسەر بنەمای ئەو ڕووداوەی کە لە تۆڕە کۆمەڵایەتییەکاندا بڵاوکراوەتەوە، کە لەلایەن ژمارەیەک کەسەوە هێرش دەکرێتە سەر مامۆستایەک لە قەزای هیتی سەربە پارێزگای ئەنبار، رووداوەکە لەلایەن یاسین تاهیر یاسری وەزیری ناوخۆوە چاودێریی ورد کراوە و پۆلیسی ئەنبار ڕاسپێردراوە بە دەستگیرکردنی ئەو کەسانە بە زووترین کات بۆئەوەی ڕادەستی دادگا بکرێن، بە مەبەستی لێکۆڵینەوە لەگەڵیاندا.\nئاماژەی بەوەش کرد، لەسەر ئەو ڕاسپاردەی وەزیری ناوخۆ، پۆلیسی ئەنبار ژمارەیەک لەو کەسانەی دەستگیرکردووە و تا ئێستا گەڕان و پشکینین بە شوێن ئەو کەسانەی دیکەدا بە مەبەستی دەستگیرکردنیان بەردەوامە، بۆئەوەی ڕادەستی دادگا بکرێن و سزای دادپەروەرانەی خۆیان وەربگرن.\nلە ماوەی ڕابردوودا لە چەند ناوچەیەکی دیکەی عێراق ڕووداوی هاوشێوەی ئەوەی پارێزگای ئەنبار دووبارە بووەتەوە و هێرش کراوەتە سەر مامۆستای خوێندنگە و قوتابخانەکان.


بۆ یەکەم جار سەنتەرێکی "رۆژنامەوانی بنکۆڵکاری" لە بەشی راگەیاندن کرایەوە - College of Humanities | University of Sulaimani\nبۆ یەکەم جار سەنتەرێکی "رۆژنامەوانی بنکۆڵکاری" لە بەشی راگەیاندن کرایەوە\nposted Apr 25, 2016, 10:19 PM by Barham Khalid Ahmed [ updated Apr 26, 2016, 12:03 AM ]\nرۆژی ٢٠١٦/٤/٢٤ سەنتەری رۆژنامەوانی بنکۆڵکاری بە هاوکاری رێکخراوی پاڵپشتی مێدیای نێودەوڵەتی IMS لە بەشی راگەیاندنی زانکۆی سلێمانی کرایەوە کە ئامنجی سەنتەرەکە راهێنانی خوێندکارانە بە کارکردن لە بواری رۆژنامەوانی بنکۆڵکاری کە ناوەندە مێدیاییە جیهانیەکان کاری لەسەردەکەن، ئەوەش بۆ یەکەم جارە سەنتەرێکی لەو شێوەیە لە زانکۆ و پەیمانگاکانی هەرێم بکرێتەوە.\nلە مەراسیمەکەدا دوو یەکەی سەنتەرەکە کرانەوە کە بە ئامادەبونی هەریەک لە د.ئاراس فەریق، زەینەڵ یاریدەدەری سەرۆکی زانکۆ بۆ کاروباری خوێندکاران و د. رەزا حەسەن حسێن، یاریدەدەری سەرۆکی زانکۆ بۆ کاروباری کارگیڕی و د. هێرش عەبدوڵا یاریدەدەری راگری کۆلێزی زانستە مرۆڤایەتیەکان و سەرۆکی بەشی راگەیاندن د. ئیبتیسام ئیسماعیل و نوێنەرانی رێکخراوەی IMS ە وە بەڕێوەچوو.\nکردنەوەی ئەو سەنتەرە لە بەشی راگەیاندنی زانکۆی سلێمانی هاوکاتە لەگەڵ یادی ١١٨ ساڵەی دەرچونی یەکەمین رۆژنامەی کوردی و وەک سەرۆکی بەشی راگەیاندن دەڵێت:' سەنتەرەکە رۆڵی باشی دەبێت لە راهێنانی خوێندکارانی بەشەکە بۆ زیاتر کاری پراکتیکی و فێربونی بنەماناکانی کاری رۆژنامەوانی بنکۆڵکاری کە بریتییە لە گەڕان بە دوای بەڵگەو ئاشکراکردنی زانیاریە شاراوەکان بە شێوازێکی پرۆفێشناڵانە"


بەغدا؛ تۆمەتبارانی دەستدرێژی سێكسی سەر كچە 6 ساڵەكە دەستگیركران - تۆڕی میدیایی خەڵک\nدەزگای ئاسایشی نیشتمانی عیراق ڕایدەگەیەنێت، سێ تۆمەتباریان دەستگیركرد، كە بەشداربوون لە تاوانی ڕفاندن و دەست درێژیكردنە سەر كچێكی تەمەن شەش ساڵان و دواتر كوشتنی لە ناوچەیەكی باكووری شاری بەغدا.\nدەزگای ئاسایشی نیشتمانی عیراق لە ڕاگەیەنراوێكدا بڵاویكردەوە، ئەمڕۆ 28-2-2021، هێزەكانیان لەناوچەی سەبع بور لە باكووری بەغدا، توانیان سێ كەس بە تۆمەتی رفاندنی كچێكی تەمەن 6 ساڵ دەستگیر بكەن ، كە دوای ئەوەی بە كۆمەڵ دەستدرێژییان كردە سەر پاشان كوشتبوویان.\nلە ڕاگەیەنراوەكەداهاتووە، دوای گەڕانێكی زۆر، تەرمی كچە كوژراوەكە لەناو خانوویەكی تازە دروستكراو دۆزراوەتەوە، هەرسێ تۆمەتبارەكەش لەمیانی لێكۆڵینەوە سەرەتاییەكاندا، دانایان بە تاوانەكەیاندا ناوەو رادەستی دادگا كراون.\nدەزگای ئاسایشی نیشتمانی عیراق


لیستی دەوڵەمەندترین وەرزشوانانی جیهان | دەزگاى زارى کرمانجى\nلیستی دەوڵەمەندترین وەرزشوانانی جیهان\nگۆڤاری فۆربسی ئەمریکی، ریزبەندی دەوڵەمەندترین وەرزشوانانی جیهانی بۆ 2019 بڵاوکردەوە، سێ پلەی یەکەمی ریزبەندەکەش لەلایەن ئەستێرەکانی تۆپی پێ داگیرکراون.\nبەپێی نوێترین ریزبەندی گۆڤارەکە، لیۆنێل مێسی ئەرجەنتینی بە کۆکردنەوەی 127 ملیۆن دۆلار لە پلەی یەکەمی دەوڵەمەندترین وەرزشوانانی جیهاندایە، کریستیانۆ رۆناڵدۆش لە پلەی دووەم خاوەنی 109 ملیۆن دۆلارە، هەروەها نەیمار داسیلڤا، خاوەنی 105 ملیۆن دۆلارە و لە پلەی سێیەمی ریزبەندە.\nکانێلۆ ئەلڤارێز، بۆکسێنەری مەکسیکی لە پلەی چوارەمی ریزبەندە بە 94 ملیۆن دۆلار، رۆجێر فێدێرێر، تێنسزانی بەنێوبانگی سویسری بە کۆکردنەوەی 93.4 ملیۆن دۆلار لە پلەی پێنجەمی ریزبەندە.\nروسێل ویلسۆن، یاریزانی ئەمریکی و یاریی تۆپی پێی ئەمریکی لە پلەی شەشەمی ریزبەندە بە 89.5 ملیۆن دۆلار، پلەی حەوتەمی ریزبەندەکە بەشی ئارۆن رۆدگێرسی یاریزانی هەمان یارییە بە 89.3 ملیۆن دۆلار.\nلە پلەی هەشتەمی ریزبەندا، لیبرۆن جەیمسی ئەمریکی و ئەستێرەی یانەی لۆس ئانجلێس لیکەرز، لە یاری باسکە خاوەنی 89 ملیۆن دۆلارە، دوای ئەویش ستیڤان کوێری، ئەستێرەی یانەی گۆڵدن ستەیت بە 79.8 ملیۆن دۆلار پلەی نۆیەمی گرتووە، پلەی دەیەمیش بە 65.4 ملیۆن دۆلار، بووەتە بەشی کیڤن دورانت، ئەستێرەی گۆڵدن ستەیت.\nریباكینا بووە دووەمی پاڵەوانیەتی دوبەی\nبە هۆكارێكی سەیر پێنج ساڵ سڕكرا\nچامپیۆنزلیگ و یۆڕۆلیگ


حزبی دەعوە بۆ سێ بەرەی هەڵبژاردن دابەشبوووە...\n**Published: **20 **January** 2017****\nبەپێی هەواڵیکی ماڵپەری غەد پرێس سەرچاوەیەکی ئاگادار لە حزبی دەعوەی عێراق ڕایگەیاندووە کە ئەو حزبە بۆ قوناغی داهاتوو بە سێ لیستی جیا بەشداریی هەڵبژاردنەکان دەکات\nسەرچاوەکە ئاماژە بەوەش دەکات کە لیستەکان بریتی دەبن لە لیستی تەنکوکراتەکان کە هیچ پاڵێوراوێکی خۆلەکانی پێشوو لەخۆ ناگرێت، سەرەرای ئەوەی نووری مالیکی بە لیستیكی جیا و دوور لە دەعوە بەشدار دەبێت، ئەمە جگە لەوەی حەیدەر عەبادی سەرۆک وەزیرانی عێراقیش لیستی تایبەت بەخۆی دەبێت.\nهەورەها ئاماژە بەوەش دەکات کە ڕاگەیاندنی لیستەکان پەیوەندی بە یاسای هەڵبژرادنەکانەوە هەیە، بەڵام نووری مالیکی جیگری سەرۆک کۆمار تائێستا جەخت لەسەر ئەوە دەکاتەوە کە جیا لە حەیدەر عەبادی و ڕێکخستنەکانی ناوخۆ و دەرەوەی عێراق بەشداری هەڵبژاردنەکاندا بکات.\nجێگای ئاماژە پێدانە، ماوەیەکە دەنگۆی ناکۆکی و جیابوونەوەی نووری مالیکی و حەیدەر عەبادی و بەشداریکردنیان لە هەڵبژاردنەکانی داهاتووی عێراقدا لە ڕێگەی لیستی جیاوازەوە بووەتە باسی ڕۆژەڤی میدیای عەرەبی بەگشتی و عێراقی بەتایبەتی، ئەمە لەکاتێکدایە جگە لە چەند ئاماژەیەکی ناڕاستەوخۆ ئەم دەنگۆیانە تا ئێستا لەلایەن هەریەک لەو بەرپرسانەوە بەفەرمی پشتڕاست نەکراونەتەوە.


کامۆ: بێگومان تۆپی پێ! … ساڵڕۆژی مەرگی کامۆ |\nHome گشتی فەرهەنگ کامۆ: بێگومان تۆپی پێ! … ساڵڕۆژی مەرگی کامۆ\non: كانونی دووه‌م 13, 2019 In: فەرهەنگ\nشتێكی سه‌رنجڕاكێش له ژیانی ئه‌لبێر كامۆدا، تۆپی پێیه، كه بایه‌خێكی تایبه‌تی به‌م یارییه ده‌دا. له ساڵی 1927ـدا، یاریی تۆپی پێی له یانه‌ی وه‌رزشیی مۆن پانسییه ده‌ست پێ كرد. خۆی ده‌ڵێت: «زۆر دره‌نگ فێر بووم، تۆپ، هه‌رگیز له لایه‌كه‌وه نایه‌ت، كه تۆ بیری لێ ده‌كه‌یته‌وه، ئه‌م وانه‌یه، له ژیانمدا، به تایبه‌ت له پاریس، كه هیچكه‌س له‌گه‌ڵی ئه‌وی دیكه‌دا، ڕووڕاست نییه، زۆر به كه‌ڵكم هات.»\nساڵی دواتر، كامۆ، له یانه‌ی ڕاسینگی زانستگه‌ی جه‌زائیر، بوو به گۆڵچی. ئه‌م یانه‌یه له ده‌یه‌ی 1930ـدا، دوو جار جامی پاڵه‌وانانی باكووری ئافریکای برده‌وه. له‌م قۆناغه‌دا بوو، كه ڕۆحی یانه‌یی، براده‌ری و له خزمه‌ت كۆمه‌ڵدابوونی كامۆ، گه‌شه‌ی كرد. له‌و ڕێپۆرتاژانه‌دا، كه له ڕۆژگاری یاریی كامۆدا به‌جێ ماون، ئاماژه بە گۆڵچییه‌ك كراوه كه به هاواره‌كانی خۆی وره و تامه‌زرۆیی له یاریزانه‌كاندا به‌زر ڕاده‌گرێت.\nبه‌ڵام نه‌خۆشیی سیل، داهاتووی پڕشنگداردای كامۆی یاریزانی له‌ناو برد. ئه‌و چاك بووه‌وه، به‌ڵام نه‌ك به‌و هێنده‌یه كه بتوانێت بگه‌ڕێته‌وه بۆ گۆڕەپانی تۆپی پێ. هه‌ڵبه‌ت وه‌ك ده‌ڵێن، هه‌میشه، وەک ته‌ماشاكه‌ری سه‌رسەختی تۆپی پێ، مایه‌وه. به ڕاده‌یه‌ك، كاتێ یه‌ك له هاوڕێیه‌كانی، چارلز پونسێ، لێی ده‌پرسێت، له نێوان فووتباڵ و شانۆ كامیان هه‌ڵده‌بژێریت، كامۆ ده‌ڵێت: بێگومان فووتباڵ.\nله ده‌یه‌ی 1950ـدا، ئه‌لبێر كامۆ، له دیمانه‌یه‌كیدا، له‌گه‌ڵ گۆڤارێكی وه‌رزشیدا، سه‌باره‌ت به یانه كۆنه‌كه‌ی، ده‌ڵێت: سه‌باره‌ت به ئه‌خلاق، ئه‌وه‌ی فێری بووم، مه‌منوونی تۆپی پێم.\nئەلبێر کامۆ نووسەر، فەیلەسووف و ڕۆژنامەنووسی فەڕەنسی لە ٨/١١/١٩١٣ لە دایک بووە، لە ٤/١/١٩٦٠ کۆچی دوایی کردووە.\nکامۆ بە یەکێک لە نووسەرە گەورەکانی سەدەی بیستەم و بە کتێبە بەناوبانگەکانی وەک «بێگانە» و «ئەفسانەی سیزیف» دەناسرێتەوە.\nئەلبێر کامۆ لە مۆندۆڤی وڵاتی جەزائیر لە دایک بووە، بەڵام چونکە باوکی بە ڕەگەز فەڕەنسیی بووە، بە نووسەرێکی فەڕەنسایی ناوی دەرکردووە.\nدایک و باوکی کامۆ، لە بنەماڵەیەکی کەمدەرامەتی ئەورووپی بوون، دایکی بە ڕەگەز ئیسپانیایی بووە و بە هۆی ئەو کەمدەرامەتییەشەوە، ڕوویان لە جەزائیر کردووە. هەر بۆیە حەوت مانگ دوای لە دایک بوونی ئەلبێر، باوکی دەنێردرێت بۆ خزمەتی سەربازیی و لە جەنگی یەکەمی جیهانییدا دەکوژرێت.\nژیانی کامۆ، لە ناو جەرگەی هەژاریی و برسیەتیدا بووە، بە منداڵیی لەگەڵ دایک و نەنک و برا و دوو خاڵیدا تەنیا لە سێ ژووردا دەژیان. هەموو ئەمانەیشی لە دوا بەرهەمی تەواونەکراویدا کە ڕۆمانێکە بەناوی «یەکەم مرۆڤ» باس کردووە.\nبە گشتیی کاریگەریی ئەو هەژارییە بە ڕووی زۆرێک لە بەرهەمەکانیدا دەردەکەوێت، لێکۆڵەران دەڵێن؛ ئەوە شانازییە بۆ کامۆ کە لە تەمەنی منداڵی و لاوێتیشەوە بە تەنیشت هەژارانی جیهانەوە هەنگاوی دەنا، خۆیشی دواتر دەڵێت: «من ئازادییم لە ناو دڵی هەژارییەوە ناسی.».\nکامۆ لە پشووەکانی هاویندا بۆ بەدەستهێنانی بژێوی لە دوکانێکدا دەست دەداتە شاگردی، لەگەڵ ئەوەیشدا، هەوڵی فێربوونی زمانی ئینگلیزیی دەدات و بە زمانی ئیسپانیاییش ئاشنا دەبێت. سەرئەنجام شکست دەهێنێت، بەڵام لە بەرامبەردا ڕوو دەکاتە تۆپی پێ و سەرکەوتنی بەرچاو بەدەست دەهێنێت.\nئەلبێر کامۆ لە ساڵی ١٩٢٩ بە ناونیشانی گۆڵپارێز لە هەڵبژاردەی زانکۆی ڕیسینگ RUA وەرگیرا.\nلە ساڵی ١٩٣٠ دا بڕوانامەی دیبلۆم بەدەست دەهێنێت. لە مانگی ١٢ ـی هەمان ساڵدا تووشی نەخۆشی سیل دەبێت. هەر لەبەر ئەم هۆکارە ناچار بوو کە واز لە تۆپی پێ بهێنێت. هەرچەندە تا کۆتایی تەمەنیشی وەکو تەماشاکەرێکی سەرسەختی تۆپی پێ مایەوە.\nلە ساڵی ١٩٣٥ ـدا بڕوانامەی زانکۆیی لە فەلسەفەدا بە دەست هێنا، هەر لە هەمان ساڵدا پەیوەندی دەکات بە حزبی کۆمۆنیستیی و دەبێتە بەرپرسی بڵاوکراوەکانی ئەو حزبە لە زانکۆ. ئەو کات جان گرۆنییە بە ڕابەری داهاتووی حزب دەزانێت و نامەیەکی بۆ دەنێرێت، تیایدا دیدی ڕووناکبیرانەی دەربارەی مارکسیزم و بێباوەڕیی خۆی دەخاتە ڕوو.\nلە ساڵی ١٩٢٤ دا هاوسەرگیری لەگەڵ سیمۆن هییە، کچە دەوڵەمەند و جوان و ئالوودە بە مۆرفیندا دەکات. بەڵام سەرئەنجام بە هۆی خیانەتی دوولایەنەی هاوسەرگیرییەوە، لەیەک جیا دەبنەوە.\nلە مانگی سێی ساڵی ١٩٣٦ تێزی کۆتایی دکتۆراکەی کە توێژینەوە دەربارەی فلۆتین بوو بە سەرکەوتوویی تەواو دەکات.\nهاوسەرگیریی دووەمی کامۆ لە ساڵی ١٩٤٠ و لەگەڵ فرانسیس فۆر بوو، ئەو پیانۆژەن و بیرکاریزان بوو. هەرچەندە کامۆ عاشقی فۆر بوو، بوو بە خاوەنی دوانەیەکیش کە کاترین و جان بوو، بەڵام هەرگیز بە فەرمیی هاوسەرگیریی لەگەڵدا نەکرد.\nلەگەڵ نزیکبوونەوەی جەنگی دووەمی جیهانییدا، کامۆ بانگێشتی خزمەتی سەربازی کرا، بەڵام بە هۆی نەخۆشیی سیلەوە، وەرنەگیرا و لەو سەردەمەدا بووە سەرنووسەری ڕۆژنامەی «سەردەمی کۆماریی». لە ساڵی ١٩٤٠ دەزگای سانسۆری و جەزائیر ڕۆژنامەکەی داخست. هەر لەو ساڵەیشدا بە تۆمەتی هەڕەشە بۆ سەر ئاساییشی نەتەوەیی، دەسەڵاتدارانی جەزائیر داوایان لە کامۆ کرد، وڵات بەجێبهێڵێت، بەو هۆیەوە کامۆ بەرەو پاریس- فەڕەنسا بەڕێ کەوت.\nلە ساڵی ١٩٤٢ کامۆ، ڕۆمانی بێگانەی نووسی و کۆمەڵەوتارێکی فەلسەفییشی لەژێر ناوی ئەفسانەی سیزیف بڵاو کردەوە.\nشانۆنامەی کالیگۆلایشی لە ساڵی ١٩٤٣ چاپ و بڵاو کردەوە، هەرچەندە لە کۆتایی پەنجاکاندا دووبارە ئەو شانۆنامەیەی نووسییەوە و بڵاوی کردەوە، هەر لەو ساڵەدا کامۆ کتێبێکی بە ناوی نامەگەل بۆ هاوڕێیەکی ئەڵمانی بە شێوەی نهێنیی بە چاپ گەیاند.\nپاشان ڕۆمانی تاعوونیشی لە ساڵی ١٩٤٧ نووسی، کە لەو سەردەمەدا بووە پڕفرۆشترین ڕۆمانی کتێبی فەڕەنسا. دواتر مرۆڤکوژانی دادپەروەر لە ساڵی ١٩٤٩ و کتێبێکی فەلسەفیی بە ناوی مرۆڤی یاخی لە ساڵی ١٩٥١ چاپ و بڵاو دەکاتەوە.\nکامۆ لە مانگی ٤ی کانونی دووەمی ساڵی ١٩٦٠ بە ڕووداوی هاتوچۆ کۆچی دوایی دەکات. لە گیرفانیشیدا تەنیا بلیتێکی شەمەندەفەری سوود-لێ-وەرنەگیراو دۆزرایەوە.\nئەلبێر کامۆ لە ژیانیدا خاوەنی ٥ ڕۆمان و ٦ شانۆنامە و ٦ کتێبی وتار و فەلسەفە و ٣ بەرگی ژیاننامەی خۆی بووە.\nلانە زەنگەنە جوانییەکەی دەردەخات\nئیحسان عه‌لی عه‌بدولعه‌زیز: پشتیوانی له لیستی یه‌ككگرتوو ده‌كه‌ین\nفه‌رمانی ده‌ستگیركردن بۆ كوڕی به‌رپرسێكی باڵای ئاسایشی هه‌ولێر ده‌رده‌چێت


نوسین، گەڕان بەدوای خوددا\nلە رۆژنامەنوسێکی هۆڵەندیم پرسی:"بۆچی دەنوسی؟" وەڵامی دامەوە: " بۆ ئەوەی بژیم."، لە راستیدا ئەم وەڵامە بۆ من جێگەی وەستان و سەرنج بوو، چونکە دوو دیوی هەیە و دوو لێکدانەوە هەڵدەگرێ، ئەو مەبەستی ئەوەبوو دەنوسێت بۆ ئەوەی لە داهاتی نوسینەکانی بژێوی ژیانی دابین بکات، ئەم پرنسیپەی بەلای زۆر لە نوسەرەکانەوە هەتا ماوەیەک بەر لە ئیستا لە کۆمەڵگای ئێمەدا جێگەی شەرم بوو.. بە دیوێکی تریدا مەبەستی ئەوەبوو، کە بابەتێک تەنگ بە پەنجەکانی هەڵدەچنێ، دەبێ بینوسێت، ئەمە بۆ ئەو دەکاتە ئەوەی تۆ ئەگەر ئازادی دەربڕینت نەبێت هەندێجار هەست دەکەیت ئەخنکێیت، کەواتە دەنوسیت بۆ ئەوەی نەمریت..\nهەڵبەتە لەم وتارە زیاتر مەبەستم لە نوسینی شیعر و رۆمانە، ئەگەرچی ئاماژە بە کایەکانی تری وەکو رۆژنامەوانیش دەدەم.. ئێمە بۆ ئەوەی ئەو شتانە بڵێین کە نەمان وتوون یان نەوتراون یان نەمانتوانیوە لە واقیعدا بیانڵێین دەنوسین، بۆ ئەوەی ئەو کارانە بکەین کە نەمانکردون یان رێگریمان لێکراوە بیانکەین، یان دەبوو لە واقیعدا بیانکەین، ئەو کەسانە ببینین کە دەبوو بیانبینین یان خەونمان پێوە بینیون، یان قەدەر هێشتا نەیانهێناونەتە سەر رێگەمان، ئەمانە بەهانە بۆ نوسینەکانمان دەهێننەوە.. ئێمە لە راستیدا بە نوسین روویەکی تری خۆمان پێنیشانی ئەوانیتر دەدەین، دیوی ناوەوەی خۆمان دەخەینە سەر کاغەز.. بە نوسین ئەو جیهانانە دەدۆزینەوە یان وێنا دەکەین کە خەیاڵمان پێوە لێداون، رەنگە ئەو جیهانە پیشان بدەین کە دەبوو تیا بژین.. لەسەر کاغەز یان لاپەڕە وەهمیەکەی ناو کۆمپیوتەر واقیعێک دەنووسینەوە کە پەیی پێنەبراوە.. لە راستیدا ئێمە دەنووسین بۆ ئەوەی پەردە لەسەر ئەو ژیانەی تر لابەین کە هەمانە، چونکە ژیانی ئاسایی خۆمان لەسەر ئەرزی واقیع شتێکە و ئەوەی بۆ نمونە لە شیعردا دەیڵێین شتێکی ترە، یان ئەمە بۆ رۆمان رەنگە راستتر بێت، کاتی نوسینی رۆمان ژیانێکی تەواو دروست دەکەین و بەرگی پاڵەوانێک لەبەردەکەین و پێی دەژین و هەناسەی پێدەدەین و بیری پێدەکەینەوە هەتا رۆمانەکە تەواو دەبێت، تەواو وەکوو کاتێک رۆمانێک دەخوێنینەوە دەبینە پاڵەوانەکە و وەکوو ئەو دەژین.. ئەمە وەزیفەی نوسینە، بمانکاتە ئەو کارەکتەرانەی کە دەمانەوێت و دەخوازین بیهێنینە ژیانەوە، ئەگەرچی هەندێجاریش دەیانکوژین، چونکە واپێویست دەکات یان لەبەر ئەوەی هەندێ کات ناتوانین ئەو کاتە بمرین کە دەبێ بمرین، ئەو کاتە پێبکەنین کە دەبێ پێبکەنین، ئەو کاتە بژین بەو جۆرەی دەمانەوێت بژین...\nزۆر گرنگە کە دەنووسین ئەوەی لە واقیعدا روودەدات نەگوێزینەوە، بەڵکوو باسی گۆڕینی ئەو واقیعە بکەین، بەمەرجی ئەوەی شتێک بڵێین کە نەوترابێت. پێشنیارێک بکەین کە نەکرابێت، بە شێوەیەک بیڵێین کە درکی پێنەکرابێت.. با کە دەنوسین، واتا لەکاتی نوسیندا بیر لەوە نەکەینەوە خوێنەر رای چی دەبێت یان کاردانەوەی چی دەبێت، با لە کاتی پرۆسەی نووسیندا دەستکراوەبین، بەڵام لەسنورێکی جواندا، با پابەند نەبین بەو عورف و یاسا و رێسایانەوە کە لە ئەزەلەوە بۆ سنوردارکردنمان و گوشین و بچووککردنەوەمان دانراون، با نوسینمان ئاسمان و زەوی و چوارچێوەی جوگرارفیای نەبێت.. با بیرکردنەوەمان لەکاتی نوسیندا دەرگا و پەنجەرەی نەبێت، ئێمە بیردەکەینەوە، تەنها شت دەبێت بیکەین بیرکردنەوەکەمان بخەینە سەر کاغەز.. واز لەوە بێنە کێ چی دەڵێت، چونکە ئەگەر نەیڵێیت تۆ ئەخنکێیت، بیر لەوە مەکەرەوە ئەگەر تۆ بنوسیت ئەوانیتر دەخنکێن..\nهەندێ کەس هەن رۆژنامەنوسن، دوایی دەستدەدەنە شیعر نوسین، لەوێشەوە بەرەو رۆماننوسین دەڕۆن، هەڵبەتە بەپێی پێوەرە باوەکانی هونەری نوسین، ئەمە راست نیە، رەنگە کەسێک هەبێت بڵێت: ئاخر چۆن دەبێت کەسێک رۆژنامەنوس بێت و شاعیریش بێت و لەهەمان کاتدا چیرۆکنوسیش؟.. یان کەسێک پزیشکی نەشتەرگەریە، واتا رۆژانە مامەڵە لەگەڵ گوێزان و هەڵدانەوە ناوسکی ئادەمیزاد دەکات و بەشەو ئیلهامی بۆ دێت و شیعری رۆمانسی دەنوسێت، هەروەک ئەوەی ئەندازیاری رێگەوبانە و کەرەسەی ئیشەکەی قیر و زفت و شیش و خشتە، کەچی ئێواران لەگەڵ چاخواردنەوە ئیلهامی بۆ دێت و جوانترین شیعری دڵداری دەنوسێت.. نوسین باکی بەوە نیە تۆ جوتیاری یان کرێکار یان ئەندازیار، تەنها کاری بە مێشکت و بیرکردنەوەتە.. ئەو پیشانەی پەیوەندیان بە قەناعەت و باگراوندی فکری و سیاسیەوە نیە کاریگەریان لەسەر بیرکردنەوەت نابێت لەکاتی نوسیندا.. بە پێچەوانەی کە ئەگەر ئەندامێکی باڵای حزبێک بیت، یان بانگەشە بۆ ئایدیۆلۆژیایەک بکەیت یان هەڵگری رێبازێکی حزبی بیت..\nئیستا ئەو تێڕوانین و لێکدانەوانە هەموو بەتاڵدەبنەوە، بۆت هەیە سەرەتا لە بواری رۆژنامەوانیەوە دەستپێبکەیت و پاشان دەستبکەیت بە چیرۆکنوسین و لەپڕیشا بۆت دەرکەوێت کە توانای نوسینی شیعریشت هەیە، لەبەر یەک هۆی سادە ئەویش ئەوەیە هەموو ئەو کایانە لەکەرەسەکاندا هاوبەشن، هەر لە وشە، قەڵەم، دەفتەر، خەیاڵ، هەست، بیرکردنەوە، ئیلهام، تێڕوانین، قووڵبوونەوە، بەسەرهات، رووداو.. هتد.. ئەمە چ گرفتێک نیە، خۆ ئەمە حزبایەتی نیە، دوێنێ ئەندامی حزبێکی راستڕەوبووبیت و لەناکاو فکر بگۆڕیت و ببیتە ئەندامی حزبێکی چەپرەو، یان لایەنداری حزبێکی سۆسیالیستی بووبیت و لەناکاو بیرکردنەوەت بگۆڕیت و ببیتە ئەندامی حزبێکی دیموکراتی.. تەنانەت خەڵکمان هەن ئەندامی حزبێکی توندڕەوی دینی بوون و پاش ماوەیەک بوونەتە ئەندامی حزبێکی عیلمانی و پێچەوانەکەشی روودەدات..\nلە نوسیندا وانیە، بە ئەزمونی تاکەکەسی خۆم، روویداوە وەکوو رۆژنامەنووس لێکۆڵینەوەم لەباباتێک کردوە، کە دواتر بە فەنتازیایەکەوە کردوومەتە چیرۆک، یان رووداوەکە هێند هەستی جوڵاندووم شیعرێکم لەژێر کاریگەرییدا نووسیوە.. تەنانەت دەستم کردوە بە نوسینی شیعرێک کەچی بە رۆمان کۆتایی هاتوە.. بەشێوەیەک لە شێوەکان نوسین، خۆی لە خۆیدا، نوسینەوەی خودە، ئاوێنەیەکە خۆمانی بەو شێوەیە تیا دەبینینەوە کە دەمانوێت و دەیخوازین..\nلەنێوان بوارەکانی هونەر و نووسیندا خزمایەتیەکی پتەو هەیە، بۆ نمونە، ئەکتەر هەیە، شاعیریشە، سیناریست هەیە رۆژنامەنوسبوە، یان گۆرانیبێژ هەیە پێشتر رۆژنامەنوسبوە.. نوسەر هەیە ئەکتەری شانۆیە... هتد.. کەواتە ئەمە تێکەڵکردن نیە بەهێندی ئەوەندەی گەڕانە بەدوای خوددا.. بەڵام ئەوەی بەلامەوە سەیرە رۆژنامەنوس کە بۆ ئامانجێک دەنوسێت، بتوانێت حزبی بێت و وەکوو حزبیەک بیربکاتەوە و شیعری رۆمانسیش بنوسێت، یان شاعیرێک بتوانێت بۆ ئەنجومەنی باڵای حزبێک خۆی بپاڵێوێت و بە هەستێکی شاعیرانەی ناسکەوە بەرگەی ململانێ و هەوڵەکانی ملشکاندن و پاشقولگرتن بگرێ و شەوانیش بەدیار مۆمێکەوە شیعر بنوسێت. ئەمە سەیرە، یان شاعیرێک یان رۆماننوسێک وەزارەتێک وەرگرێ و شەڕ بکات و وەکوو سیاسیەک لەسەر تەلەفزیۆن قسە بکات. ئەمەش گەلێ سەیرە.. ئێمە کە خۆمان لە کایە جیاوازەکان دەدەین هەروا بۆ خۆشی نیە، یان کاتبەسەربردن نیە، بەڵکوو ئێمە بەردەوام لە گەڕانێکی سەختتداین بۆ\nدۆزینەوەی (خود)ماندا.. کەمن ئەوانەی کە دەتوانن سەد دەر سەد بۆت بسەلمێنن خۆیان بۆ نمونە لە شیعرنوسیندا دۆزیوەتەوە، یان لە رۆماننوسیندا، کەمن ئەوانەی چەند بوارێکیان تاقینەکردبێتەوە.. بەڵام مەرجێکی گەلێ گرنگ هەیە لێرەدا ناکرێ لەبەرچاوی نەگرین، سیما و خەسلەتی نوسینەکانمان، بۆ نمونە ناکرێ کەسێک شیعر بۆ منداڵان بنوسێت، کەچی رۆژنامەنوس بێت لە بواری وەرزشدا و، وتاری ئابووری بنوسێت، زۆر گرنگە بوارەکە دەستنیشان بکەین، ئەمەیان پەیوەندی بە (خود) ەوە نیە، بەڵکو پەیوەندی بە لایەنی زانستی و پراکتیکی پیشکەتەوە هەیە وەکوو نوسەر، دەبێ بزانیت تۆ لە چ بوارێکدا دەتوانی فۆکس بکەیت، ئەشێ من شیعر بنوسم باس لە خۆشەویستی بکات بەڵام موتوربەی بکەم بە سیاسەت یان نیشتیمانپەروەری، بەڵام ناکرێ وتارێک لە بواری دین و دینداری بنوسم، بەڵام شیعری ئیرۆتیکیش بنوسم.. ئەمە دوو دونیای جیاوازن..\nئەو تێکەڵی و ناحاڵیبون و تێکەڵکردنی کاری نوسین و حزبایەتی و حکومی و سیاسیە دەگەڕێتەوە بۆ ئەوەی هێشتا لای ئێمە نوسین نەبۆتە سەرچاوەیەک بۆ دابینکردنی ژیان، دەنا شاعیر چی لە کورسی پەرلەمان و شەڕە قسەی ناو هۆڵی پەرلەمان داوە ئەگەر دابینکردنی موچەیەک نەبێت. یان رۆماننوسێک چیداوە لە وەزارەت یان مەکتەب سیاسی حزبێک ئەگەر ژیانی لە داهاتی رۆمانەکانی بتوانێ دابین بکات؟ کێشەی ئەزەلی ئێمە ئەوەیە ئێمە بۆ خۆمان نانوسین، بەو مەبەستە نانوسین کە "خود"ی خۆمان رازی کەین، بەڵکوو بۆ ئەوانیتر دەنوسین، ئەوانیتریش یان حزبە، یان هەر دەسەڵاتێک کە ژیانی دابینکردوە.. نوسەر دەبێت تەنها بنوسێت، ئیشی نوسەر مامۆستایەتی نیە، هەروەک ئیشی نوسەر دروستکردنی زێراب یان راکێشانی هێڵەکانی کارەبا نیە، ئیشی نوسەر تەنها نوسینە..\nئۆشۆ لە قۆناإێکی ژیانیدا باوەڕی بە خوێندنی زانکۆ لەدەستدەدات و تەنانەت باوەڕی بە رۆمانەکانیش لاواز دەبێت، رەنگە ئەمە بۆ ئەو کەسانەی کە لە بواری رۆحدا قووڵدەبنەوە "کە ئەمانە لە کۆمەڵگای ئێمەدا کەمن" جێگەی باوەڕ پێهێنان بێت، بەڵام بەلای منەوە هێڵی راست و چەپ لە خوێندن نادەم، هەروەک رۆماننوسەکانیش بەردۆزن نازانم، چونکە رۆماننوسین بە راستگۆیی و درۆزنی ناپێورێ، بەڵکوو بە فلەسەفە و دنیابینی رۆماننوسەکە دەپێورێ. بۆ خۆشی وایە، چونکە دونیای ئۆشۆ شتێکە و دونیای نوسەرەکان شتێکی ترە و هیچیان\nئەویتریان بەتاڵ ناکاتەوە.. ئەوەی ئەزموونێک بەتاڵ دەکاتەوە ئاستی هوشیاری و بیرکردنەوە و مەعریفیە، ئەوەش بە خوێندنەوەی بەردەوام و بەدواداچوون و قووڵبوونەوە دەوەڵەمەند دەبێت، دەکرێ ئەوەش ئەق قۆناغە بێت کە دەکەوێتە پێش قۆناغی تێگەیشتن لە را و بۆچونەکانی ئۆشۆوە.. بەڵام ئێمە کە بودا دەخوێنینەوە و پاشان روو لە خوێندنەوەی ئۆشۆ دەکەین، هێشتا کۆمەڵگاکەمان نەگەیشتۆتە ئەو قۆناغەی بتوانێت پێگەیەک بدات بە نوسەرێک بیەوێت لە داهاتی بیرکردنەوە و راوبۆچوون و نوسینەکانی بژی..\nئێمە هوشیاریەکی دەستەجەمعیمان نیە کە باوەڕ بەوە بهێنێت نووسەر دەبێت ئازاد و دەستکراوە بێت، نووسەر دەبێت خودی خۆی رازی بکات، نووسەر دەبێت ژیانی دابینکرابێت، یان دەبێت لە نوسینەکانی بژی. دواجار ئێمە دەنووسین بۆ ئەوەی شتێکی جوان لەدوای خۆمان بەجێ بهێڵین، قسەیەک بکەین نەکرابێت، دەنووسین بۆ ئەوەی بارێکی سەرنج تۆمار بکەین لەو کاتەی کە باری سەرنج نرخی هەبێت، دەنووسین بۆ ئەوەی هەناسەیەک بدەین لەو کاتەی کە را و بیرکردنەوە ئازاد بن، دەنووسین بۆ ئەوەی خۆمان بین، لە کاتێکدا خۆمان پێش ئەوانیتر رێز لە خۆمان بگرین..\n* بەکالۆریۆس لە فەلسەفەدا\nتێبینی: ئەم وتارە لە ژمارە (929) ئەدەب و هونەری كوردستانی نوێ سبەی پێنج شەممە 24-12-2015 بڵاو دەبێتەوه


فڕۆکەکانی تورکیا بۆردومانی شنگالیان کرد\n- 1/15/2020 11:53:00 AM 3155 جار خوێندراوەتەوە\nسەرچاوەیەک لە سنوری قه‌زای شنگال رایگەیاند، پێشنیوەڕۆی ئەمڕۆ فڕۆکە جەنگییەکانی تورکیا بۆردومانی بارەگایەکی یەکینەکانی بەرخودانی شنگال (یەبەشە) کردوە.\nسەرچاوەیەک لە سنوری قه‌زای شنگال بە خەندان-ی راگەیاند، پێشنیوه‌ڕۆی ئه‌مڕۆ ژماره‌یه‌ك فڕۆكه‌ی جه‌نگی توركیا بۆردومانی باره‌گایه‌كی یەکینەکانی بەرخودانی شنگال (یەبەشە)یان کردوە له‌كۆمه‌ڵگه‌ی دوگرێ له‌ناحیه‌ی سنونێ-ی سه‌ر به‌قه‌زای شنگال.\nئەو سەرچاوەیە باسی لەوەکرد، بەهۆی ئەوەی بۆردومانەکە کۆبونەوەکەیەکی کردوەتە ئامانج و ژمارەیەک کەس لەشوێنی کۆبونەوەکە بون، پێدەچێت کوژراو و برینداری لێکەوتبێتەوە، بەڵام تا ئێستا هیچ سەرچاوەیەکی فەرمی ئەو زانیاریەی پشتڕاستنەکردوەتەوە.\nیەکینەکانی بەرخۆدانی شەنگال ناسراو بە (یەبەشە) و یەکینەکانی ژنانی شنگال ناسراو بە (یەژەشە) به‌هێزێکی نزیک لە پارتی کرێکارانی کوردستان (پەکەکە) داده‌نرێن و لە بەشێک لە ناوچەکانی شەنگال و دەوروبەری جێگیرکراون.


بیردۆزی تەقینەوە گەورەکە (زنجیرە) - ویکیپیدیا، ئینسایکڵۆپیدیای ئازاد\nبیردۆزی تەقینەوە گەورەکە (زنجیرە)\nئەم وتارە سەبارەت بە زنجیرە تەلەڤیزیۆنییەکە نووسراوە. بۆ بیردۆزە زانستییەکەی ناوی زنجیرەکەی لێ هاتووە، بڕوانە تەقینەوە گەورەکە. بۆ هیتر، بڕوانە بیردۆزی تەقینەوە گەورەکە (ڕوونکردنەوە).\n۲۷۹ (پێرستی ئەڵقەکان)\n٢٤ی ئەیلوولی ٢٠٠٧ (2007-09-24) – ١٦ی ئایاری ٢٠١٩ (2019-05-16)\nبیردۆزی تەقینەوە گەورەکە سیتکەمێکی تەلەڤیزیۆنی ئەمریکییە لە لایەن چەک لۆری و بیڵ پرادی دروستکراوە، کە لەگەڵ ستیڤن مۆلارۆ وەک بەرهەمهێنەری جێبەجێکار خزمەتیان کردووە، کە هەموویان وەک سەرنووسەر خزمەتیان کردووە. لە ٢٤ی ئەیلوولی ٢٠٠٧ لەسەر سی بی ئێس بۆ یەکەم جار پەخشکرا، و لە ١٦ی ئایاری ٢٠١٩، بە ٢٧٩ ئەڵقە بەدرێژایی ١٢ وەرز، هەڵوەشێنرایەوە.\nنمایشەکە لە سەرەتادا سەرنجدەخاتە سەر پێنج کەس کە لە پاسادینای کالیفۆرنیا دەژین: لێۆنارد هۆفستادتەر (جۆنی گالیکی) و شێڵدۆن کووپەر (جیم پارسۆنز) کە هەردووکیان فیزیکزانن لە کاڵتیچ، کە هاوبەشی شوقەیەک دەکەن؛ و پێنی (کاڵی کوکۆ)، گارسۆنێک و ئەکتەرێکی بەهیوا لە شوقەی بەرامبەر دەژی؛ و هاوڕێ سەیروسەمەر و شەرمەزارە کۆمەڵایەتییەکانی لیونارد و شێڵدۆن و هاوکارەکانیان، ئەندازیاری فڕۆکەوانی هۆوارد وۆڵۆویتز (سیمۆن هێڵبێرگ) و ستێرفیزیک ڕاج کووسراپاڵی (کوناڵ نەیار). لەگەڵ کاتدا، هەندێک کەسایەتی پاڵپشتیکەر بۆ سەرەکی بەرزکرانەوە، زانای مێشک ئەیمی فەرەح فۆوڵەر و (مایەم بیالیک) زیندەوەرزانی ورد بێرنەدەیت ڕۆستێنکۆوشکی (مێڵیسا ڕاچ) و خاوەنی دووکانی کتێبی کۆمیک ستوارت بڵووم (کێڤن سوسمان) دەگرێتەوە.\nنمایشەکە لە بەرامبەر ستۆدیۆی بینەر تۆمارکراوە، و لەلایەن ستۆدیۆکانی تەلەڤیزیۆنی واڕنەر بڕازەرز و بەرهەمهێنانەکانی چەک لۆری بەرهەمهێنراوە. بەسەرداچوونەوەی تێکەڵی وەرگرت بۆ وەرزی یەکەمی، بەڵام لەگەڵ وەرزی دووەم و سێیەمدا زیاتر ئەرێنی وەرگرت. لەگەڵ ئەوەی بەسەرداچوونەوەی تیکەڵی هەبوو، حەوت وەرزەکان لەنێو دە باشترین لە نرخاندنی کۆتایی وەرزەکاندا نرخێنرا، لە کۆتاییدا گەیشتە ژمارە ١ی یازدە وەرزەکانی. زنجیرەکە ١٠١١ بۆ ٢٠١٤ بۆ خەڵاتی ئێمی پڕایم تایم بۆ باشترین زنجیرەی کۆمیدی پاڵێورا و خەڵاتی ئێمی پڕایم تایم بۆ باشترین ئەکتەر لە زنجیرەیەکی کۆمیدی چوار جار بۆ پارسۆنز بردەوە. لە کۆتاییدا، زنجیرەکە حەوت خەڵاتی ئێمی لە ٤٦ پاڵاوتن بردەوە. پارسۆنز هەروەها گۆڵد گڵۆبی بۆ خەڵاتی گۆڵدن گڵۆب بۆ باشترین ئەکتەر لە زنجیرەیەکی مۆسیقی یان کۆمیدی لە ٢٠١١دا بردەوە. لە ٢٠١٧دا، زنجیرەکە زنجیرەیەکی پێشەکی بەرهەمهێنا، شێڵدۆنی بچووک، کە لەسەر کەسایەتییەکەی پاسۆنز شێڵدۆن کووپەر دروستکرا و هەر لەسەر سی بی ئێس پەخشکرا. پایڵتێکی جیاواز بۆ وەرزی تەلەڤیزیۆنی ٢٠٠٦-٠٧ بەهەمهێنرا بەس پەخشنەکرا.\n١.١ ڕاوێژکاری زانست\n١.٢ گۆرانی دەستپێک و کۆتایی\n١.٣ مووچەی ئەکتەرەکان\n٢ بابەت و پێکهاتە دووبارەبووەکان\n٢.٢ میدیای "نێرد"\n٢.٣ پەیوەندی لێۆنارد و پێنی\n٢.٤ پەیوەندی شێڵدۆن و ئەیمی\n٢.٥ "سۆفت کیتی"\n٢.٦ دایکی هاورد\n٢.٧ ئەسانسۆری بینای شوقەکەیان\n٢.٨ لۆگۆی بەرهەمهێنان\n٣.١ پێشوازی ڕەخنەگران\nلۆگۆی زنجیرەکە بۆ چاپکردن بەکاردێت\nئەڵقەی پایڵتی زنجیرەکە لە ٢٤ی ئەیلوولی ٢٠٠٧ بۆ یەکەم جار پەخشکرا. ئەمەیان دووەم پایڵت بوو بۆ نمایشەکە بەرهەمبهێنرێت. شێوەی پایڵتە پەخشنەکراوە لە پایڵتەکە جیاوازبوو. تەنها کەسایەتی سەرەکی کە لە هەردوو پایڵتەکەدا مانەوە لێۆنارد هۆفستادتەر (جۆنی گالیکی) و شێڵدۆن کووپەر (جیم پارسۆنز)، کە لەسەر شێڵدۆن لێۆنارد ناوینراوە، کە کەسایەتییەکی گەورەی تەلەڤیزیۆنی بوو وەک بەرهەمهێنەر و دەرهێنەر و ئەکتەر. کەسایەتییەکی لاوەکی، ئەلیسیا (ڤێنی واتسۆن جۆنسۆن)، لە دیمەنی سەرەتایی هەردوو پایڵتەکە دەرکەوت کە بەشێوەیەکی گشتی وەک خۆی مایەوە. پایڵتی یەکەم دوو کەسایەتی مێینەی سەرەکی تێدابوو - کەیتی، "ژنێکی ڕەقی جادەی خاوەن جێگیرییەکی ناوەکی لاواز" (لەلایەن ئەکتەری کەنەدی ئەماندا واڵاش ڕۆڵەکەی گێڕدرا)، و جیڵدا، هاوکارێکی زانا و هاوڕێی کەسایەتییە سەرەکییە نێرەکان (لەلایەن ئایریس باهر ڕۆڵی گێڕدراوە). شێڵدۆن و لێۆنارد کەیتی دوای جیابوونەوە لە هاوڕێ کوڕەکەی دەبینن، و بۆ هاوبەشیکردنی شوقەکەیان بانگی دەکەن. بینەرەکانی تاقیکردنەوە نەرێنییانە وەڵامی کەیتییان دایەوە، بەڵام شێڵدۆن و لێۆناردیان خۆشویست. پایڵتی یەکەم گۆرانییە سەرکەوتووەکەی تۆماس دۆڵبی «کوێری کردم بە زانست» وەک گۆرانی کردنەوە بەکارهێنا.\nلەگەڵ ئەوەی پایڵتی یەکەم هەڵنەگیرایەوە، بەڵام دروستکەرەکانی هەلی دروستکردنەوەی و بەرهەمهێنانی پایڵتێکی تریان پێدرا. ئەکتەرە ماوەکانیان هێنا و نمایشەکەیان بۆ شێوەی کۆتایی ڕێکخستەوە. کەیتی بە پێنی (کاڵی کوکۆ) گۆڕی. پایڵتەکەی یەکەم جار هەرزگیز بە فەرمی بڵاونەکرایەوە، بەڵام لەسەر ئینتەرنێت ئاڵوگۆڕ کرا. لە پێشکەوتنی نمایشەکەدا، چەک لۆری وتی «ئێمە پێش دەوری دوو ساڵ و نیو 'پایڵتی تەقینەوە گەورەکەمان' کرد، وە خراب بوو … بەڵام دوو شتی سەرنجڕاکێش هەبوو بە نایابی کاری دەکرد، ئەویش جۆنی و جیم بوو. ئێمە شتەکەمان بە تەواوەتی نووسیەوە، و دواتر بە کاڵی و سیمۆن و کوناڵ پیرۆزکراین». دەربارەی ئەوەی کا ئایە جیهان پایڵتە سەرەتاییەکە دەبینێت لە دەرچوونی دیڤیدیی داهاتوو، لۆری وتی «واو، ئەوە شت دەبێت. دەبینین. شکستەکانت پیشان بدەن...»\nپایڵتی یەکەم و دووەم لەلایەن جەیمس بورۆز دەرهێنرا، بەڵام لەگەڵ نمایشەکەدا بەردەوام نەبوو. پایڵتی دووەمی نوێکراوە بووە هۆی داواکردنی ١٣ ئەڵقە لەلایەن سی بی ئێس لە ١٤ی ئایاری ٢٠٠٧. پێش پەخشکردنی لەسەر سی بی ئێس، ئەڵقەی پایڵتەکە لەسەر دووکانی ئای تیونز بە بەلاش پەخشکرا. نمایشەکە بۆ یەکەم جار لە ٢٤ی ئەیلوولی ٢٠٠٧ پەخشکرا، و لە ١٩ی تشرینی یەکەمی ٢٠٠٧ بە ٢٢ ئەڵقە هەڵگیرایەوە. نمایشەکە لە بەرامبەر نمایشی زیندوو تۆمارکرا، نمایشەکە لەلایەن ستۆدیۆکانی تەلەڤیزیۆنی واڕنەر بڕازەرز و بەرهەمهێنانەکانی چەک لۆری بەرهەمهێنراوە. بەرهەمهێنان لە ٦ی تشرینی دووەمی ٢٠٠٧دا لەبەر مانگرتنی سەندیکای نووسەرانی ئەمریکا وەستا. دوای نزیکەی سێ مانگ، لە ٤ی شوباتی ٢٠٠٨دا، زنجیرەکە بۆ ماوەیەکی کورت بە زنجیرەی بەخێربێیت بۆ کاپتن گۆڕدرا. لە کۆتاییدا زنجیرەکە لە ١٧ی ئازاری ٢٠٠٨ لە کاتێکی زووتردا گەڕایەوە، و لە کۆتاییدا تەنها ١٧ ئەڵقە بۆ وەرزی یەکەم بەرهەمهێنرا.\nدوای تەواوبوونی بایکۆتەکە، نمایشەکە بۆ وەرزی دووەم هەڵگیرایەوە، لە وەرزی ٢٠٠٨-٢٠٠٩ پەخشکرا، و لە ٢٢ی ئەیلوولی ٢٠٠٨ لە هەمان کاتی پێشتر دەستی بە پەخشکردن کرد. لەگەڵ زیادبوونی نرخاندنەکان، نمایشەکە بۆ دوو ساڵ لە وەرزی ٢٠١٠-٢٠١١ لە ٢٠٠٩دا نوێکرایەوە. لە ٢٠١١دا، نمایشەکە بۆ سێ وەرزی تر نوێکرایەوە. لە ئازاری ٢٠١٤دا، نمایشەکە دیسانەوە بۆ سێ ساڵی تر لە ڕێگەی وەرزی ٢٠١٦-١٧ نوێکرایەوە. ئەمە دووەم جار بوو نمایشەکە بۆ سێ ساڵ نوێبکرێتەوە. لە ئازاری ٢٠١٧دا، زنجیرەکە بۆ دوو وەرزی تر نوێکرایەوە، و گەیاندییە کۆکراوەی ١٢ وەرز، و بە درێژایی وەرزی تەلەڤیزیۆنی ٢٠١٨-١٩ پەخشکرا.\nزۆرێک لە ئەکتەرانی بیردۆزی تەقینەوە گەورەکە پێشتر لە سیتکەمی ڕۆزان بەیەکەوە بەژداریان کردبوو، کە جۆنی گالیکی، و سارا گیڵبێرت، و لوری مێتکاف (کە ڕۆڵی دایکی شێڵدۆنی گێڕا) و میگن فای (کە ڕۆڵی دایکی بێرنەدەیتی گێڕا). هەروەها، لۆری لە چەند وەرزێکی زنجیرەکەدا نووسەر بوو.\nدەیڤد ساڵتزبێرگ، پڕۆفیسۆرێکی فیزیا و ئەستێرەناسی لە زانکۆی کالیفۆرنیا، بەسەر سیناریۆ چوویەوە و گوفتوگۆ و هاوکێشەی بیرکارییانە و وێنەی هێڵکاری وەک پاڵشتیکەر پێشکەش کرد. بەپێی بەرهەمهێنەری جێبەجێکار/یەکێک لە دروستکەرەکان بیڵ پرادی «ئێمە لەسەر پێدابی کارێکی ڕاستەقینە شێڵدۆن کار دەکەن کە ئەو بە درێژایی وەرزی [یەکەم] خەریکی شیکارکردنی بێت تا بەرەوپێشتوونی ڕاستەقینە لە دەستەی بەڕێوبردن هەبێت … ئێمە زۆر قورس کارمان کرد تا زانستەکە بەڕاستی وەربگرین.» دەیڤد ساڵتزبێرگ، کە لە فیزیادا دکتۆرای هەیە، وەک ڕاوێژکاری زانست بۆ شەش وەرز خزمەتی کرد و ئامادەیی هەموو تۆمارکردنێک بوو. ئەو سیناریۆی پێشکەشنەکراوی دەبینی کە زانیاری زانستی پێویستبوو بۆی زیادبکرێت، پاشان ئاماژەی بۆ هەڵەی نووسەرەکان دەبرد، کە خۆشیان زانستیان دەزانی. ئەو زۆربەی کات لە تۆمارکردن پێویست نەبوو مەگەر زۆرێک لە زانست، بەتایبەتی بۆ بۆردە سپییەکە، تێیدابێت.\nساڵتزبێرگ هەندێک جار پێویستی بە یارمەتی دەبوو لە زیندەزانی لە مایەم بیالیک، کە دکتۆرای لە زانستی دەماردا هەیە.\nگۆرانی دەستپێک و کۆتایی[دەستکاری]\nباندی بەیرنەیکد لەیدیس کەنەدیی ئاڵتەرنەتڤ ڕۆک گۆرانی دەستپێک و کۆتایی نووسی و تۆماریکرد، کە تێیدا مێژوو و دروستبوونی گەردوون و زەوی تێدایە. لۆری و پرادی داوایان لە گۆرانیبێژی سەرەکی ئێد ڕۆبەرتسۆن کرد گۆرانی دەستپێک و کۆتایی بۆ نمایشەکە بنووسێت دوای ئەوەی بەرهەمهێنەرەکان ئامادەی ئاهەنگێکی باندەکەبوون لە لۆس ئانجلەس. بەڕێکەوت، ڕۆبەرتسۆن کتێبی تەقینەوە گەورەکەی سیمۆن سینگ خوێندبووە، و لە ئاهەنگێکدا دەربارەی ڕاستی گەردوون بەشێوەی ئازادی ڕاپ لەسەری دووا. دوای ماوەیەکی کورت لێی لۆری و پرادی پەیوەندیان پێوەکرد و داوای نووسینی گۆرانی دەستپێکیان لێ کرد. لەبەر ئەوەی پێشتر دەربارەی نووسینی گۆرانی بۆ فیلم و نمایش پێی وترابوو، بەڵام بە ڕەتکردنەوەی تەواو دەبوو لەبەر ئەوەی بەرهەمهێنەرەکان گۆرانی هونەرمەندانی تریان بەدڵدەبوو، ڕۆبەرتسۆن تەنها ئەو کاتەی دەزانێت کە لۆری و پرادی تەنها بەویان وتووە ڕازی دەبێت.\n٩ی تشرینی یەکەمی ٢٠٠٧دا، گۆرانییەکە بە تەواوی (١ خولەک و ٤٥ چرکە) بە بازرگانی دەرچوو. لەگەڵ ئەوەی هەندێک لاپەڕەی نافەرمی ناوی گۆرانییەکە بە «مێژووی هەموو شتێک» تۆمار دەکات، بەرگی هونەریی بۆ دیاریکردنی ناونیشانەکە بە «گۆرانی دەستپێکی بیردۆزی تەقینەوە گەورەکە» دیاری دەکات. مۆسیقایەکی ڤیدیۆیی هەروەها لە ڕێگەی تایبەتمەندی تایبەت لەسەر دیڤیدییەکی تەواوی وەرزی چوارەمی زنجیرەکە و بلو رەی دەرچوو. گۆرانی دەستپێکەکە خرایە ناو سەرکەوتوترین ئەلبوومی باندەکە، سەردان لە دوێنێ و ڕۆژی پێشتری، لە ٢٧ی ئەیلوولی ٢٠١١ دەرچوو. لە ئەیلوولی ٢٠١٥دا، تی ئێم زێد چەند بەڵگەنامەیەکی دادگای ئاشکراکرد تێیدا دەردەکەوێت ستیڤن پەیج، ئەندامێکی پێشووی باندەکەی ڕۆبەرتسۆن، لەسەر گۆرانییەکە داوای بەرزکردۆتەوە، دەڵێت بەڵێنی لە ٢٠٪ لە داهاتەکانی پێدراوە، بەڵام ڕۆبەرتسۆن بۆخۆی هەڵگرتووە.\nبۆ سێ وەرزی یەکەم گالیکی و پارسۆنز و کوکۆ، سێ کەسایەتی سەرەکیی وەرزەکە، بۆ هەر ئەڵقەیەک ٦٠.٠٠٠$ وەرگرت. مووچەکەیان بۆ وەرزی چوارەم بۆ ٢٠٠.٠٠٠$ بەرزبووەوە، پاشان تا سێ وەرز بۆ هەر وەرزێک ٥٠.٠٠٠ تر چووە سەر موچەکەیان، تا لە وەرزی حەوتەمدا گەیشتە لوتکە بە ٣٥٠.٠٠٠$ بۆ ئەڵقەیەک. لە ئەیلوولی ٢٠١٣دا، بیالیک و ڕاوچ دانوستانیان لەسەر ڕێکەوتنەکانیان لە ٢٠١٠ەوە کردەوە. لە ڕێکەوتنە کۆنەکانیاندا، هەر یەکێک لێیان ٢٠.٠٠٠-٣٠.٠٠٠$ بۆ ئەڵقەیەک دەست دەکەوت، لە کاتێکدا لە ڕێکەوتنە نوێکاندا دووقاتیان وەردەگرت، و بە ٦٠.٠٠٠$ دەستیان پێکرد، تا گەیشتنە کۆتاییی ڕێکەوتنەکە بە ١٠٠.٠٠٠$ بۆ هەر یەکێکیان، هەروەها لەگەڵیدا زیادکردنی ساڵی نوێی لەسەر بێت.\nلەگە گەیشتن بە وەرزی حەوتەم، گالیکی و پارسۆنز و کوکۆ ٠.٢٥ی پارەی پشتەوەی زنجیرەکەیان وەردەگرت. پێش ئەوەی بەرهەمهێنانی وەرزی هەشتەم دەست پێبکات، سیانەکە لەگەڵ هێڵبێرگ و نەیار دەیانویست ڕێکەوتنەکەیان نوێ بکەنەوە، لەگەڵیدا گالیکی و پارسۆنز و کوکۆ ١$ میلیۆنیان دەویست بۆ ئەڵقەیەک، هەروەها پارەی زیاتری پشتەوەیان دەویست. ڕێکەوتنەکان لە سەرەتای ئابی ٢٠١٤دا واژووکران، و بە سێ ئەکتەرە سەرەکییەکە بۆ هەر ئەڵقەیەک نزیکەی ١$ میلیۆن پێدان بۆ سێ ساڵ، و ئەگەری ئەوەش هەبوو بۆ چوار ساڵ درێژبکرێتەوە. ڕێکەوتنەکە هەروەها پارچەی گەورەتا لە نمایشەکە، و خەڵاتی گۆرانی، ڕێکەوتنەکانی بەرهەمهێنان، و قوڵبوونەوە بەرەو کۆتایییەکانی پشتەوە دەگرێتەوە. هێڵبێرگ و نیار هەروەها توانیان بەسەر ڕێکەوتنەکانیاناد بچنەوە، بۆ هەر ئەڵقەیەک ژمارەیەکی شەش ڕەقەمی وەرگرن، بۆ نزیکەی ١٠٠.٠٠٠ بۆ ئەڵقەیەک بەرزبووەوە کە لە ساڵانی پێشوودا وەریان دەگرت. دووەکە، کە دەیانویست موچەکەیان لەگەڵ گالیکی و پارسۆنز و کوکۆ یەکسان بکەنەوە، واژوویان لەسەر ڕێکەوتنەکە کرد دوای ئەوەی ستۆدیۆکە هەڕەشەی نووسینی کەسایەتی نوێ لە دەرەوەی زنجیرەکە کرد ئەگەر ڕێکەوتنەکە پێشهاتنی کاتی بەرهەمهێنانی وەرزی هەشتەم واژوو نەکرێت. لەگەڵ هاتنی وەرزی دەیەمدا، هێڵبێرگ و نیار گەیشتنە ١$ میلیۆن بۆ ئەڵقەیەک کە لەگەڵ گالیکی و پارسۆنز و کوکۆ یەکسان بوونەوە لەبەر ڕێکەوتنەکەیان لە ٢٠١٤دا.\nلە ئازاری ٢٠١٧دا، پێنج کەسایەتی سەرەکی (هێڵبێرگ و نیار و گالیکی و پارسۆنز و کوکۆ) لە سەدا ١٠ی مووچەکەیان کەمکردەوە تا ڕێگەبدەن بیالیک و ڕاچ داهاتەکەیان زیادبکات. ئەمە هێڵبێرگ و نیار و گالیکی و پارسۆنز و کوکۆ خستە نزیکەی ٩٠٠.٠٠$ بۆ ئەڵقەیەک، و لەگەڵیدا گالیکی و پارسۆنز و کوکۆ ڕێکەتنەکانی تەلەڤیزیۆنی واڕنەر بڕازەرز وەردەگرت. لەگەڵ گەیشتن بە کۆتاییی نیسان، بیالیک و ڕاچ ڕێکەوتنیان بە ٥٠٠.٠٠٠$ بۆ ئەڵقەیەک واژوو کرد. ڕێکەوتنەکە وای مووچەی دوانەکە کرد لە ١٥٠.٠٠٠-٢٠٠.٠٠٠$ بۆ ئەڵقەیەک زیادبکات بۆ ئێستای.\nبابەت و پێکهاتە دووبارەبووەکان[دەستکاری]\nزۆربەی زنجیرەکە سەرنج دەخاتە سەر زانست، بەتایبەتی فیزیا. هەر چوار کەسایەتییە سەرەکییە نێرینەکانی زنجیرەکە لە کاڵتیچ کار دەکەن و لە ئیشی پەیوەندیدار بە زانستەوە کار دەکەن، هەروەها بێرنەدەیت و ئەیمی لە بواری زانستیدا کار دەکەن. زۆربەی کات کەسایەتییەکان دەربارەی بیردۆزی زانستی یان هەواڵەکان (بە تایبەتی لەسەرەتای دەستپێکردنی ئەڵقەکاندا) گاڵتە دەکەن و گاڵتەی زانستی دەکەن.\nزانست هەروەها تێکەڵی ژیانی ڕۆمانسیی کەسایەتییەکان دەبێت. لێزڵی لە لێۆنارد جیادەبێتەوە کاتێک لێۆنارد لە پشتی سێڵدۆن دەگرێت لە بارەی بیردۆزی تەزوو لەباتی کێشکردنی ئەڵقەی گەردیلەیی. کاتێک لێۆنارد لەگەڵ شێڵدۆن هاوار و رافدا بۆ بەستەڵەکی باکوور دەڕۆن بۆ گەشتێکی زانستی، لێۆنارد و پێنی ناچار دەبن لێکدوور بکەونەوە ئەمەش کاتێک پەیوەندییەکەیان بەرەوپێشتوون پیشان دەدات. ئەو کاتەی بێرندایت گرنگی بە کارەکەی لێۆنارد دەدات، هەر یەکێک لە هاوارد و پێنی ئیرەیی دەیانگرێت، هاوارد ڕووبەڕووی لێۆنارد دەبێتەوە و پێنی داوای فێرکردنی فیزیا لە شێڵدۆن دەکات.  هەروەها شێڵدۆن و ئەیمی بۆ ماوەیەک پەیوەندییەکەیان کۆتایی پێهێنا لەبەر وتووێژێک لەسەر ئەوەی کام بوواریان بەرزترە.\nئەکتەری ستار ترێک: نەوەکەی دواتر وێڵ وێتۆن ڕۆڵەکەی وەک خۆی لە نمایشەکەدا دەگێڕێت.\nهەر چوار کەسایەتییە سەرەکییەکە برسی خەیاڵی زانستی و فەنتازیان، ئاشقی کتێبە کۆمیکسەکانن و کۆکەرەوەی کەلوپەلی سەیروسەمەرن.\nستار ترێک، بابەتێکی بەناوبانگی ناو زنجیرەکەیە، شێڵدۆن بەهێزانە هۆگری کەسایەتی سپۆکە، ئەوەندە کە دەستەسڕێکی واژووکراوی لێۆنارد نیمۆی وەک دیاری چەژنی کریسمەس لەلایەن پێنییەوە پێیدرا ئەو نقوومی وروژان و سووپاسگوزاری دەبێت («من دی ئێن ئەی لێۆنارد نیمۆیم لایە؟!»). ئەکتەرانی ستار ترێک: زە ئۆرجیناڵ ستۆری ویڵیام شەتنەر و جۆرج تاکی دەرکەوتنیان ئەنجامدا، لێۆنارد نیمۆی وەک دەنگی کەسایەتییە خۆشەویستەکەی شێڵدۆن میستەر سپۆک دەرکەوت. ئەکتەرانی ستار ترێک: نەوەی دواتر برێنت سپینەر و لێڤار بورتۆن وەک خۆیان دەرکەوتن، وێڵ وێتۆن وەک کەسایەتییەکی خۆی بۆ نمایشەکە گەڕایەوە. لێۆنارد و شێڵدۆن چەند جارێک بە زمانی کڵینگۆن قسەیان کردووە.\nهەروەها سەرسامبووانی جەنگی ئەستێرەکان و باتڵستار گالاکتیکا و دکتۆر ھو هەن، و جەیمس ئێڕڵ جۆنز و کاری فیشەر و ماڕک هامیڵ دەرکەوتنی میوانیان ئەنجامدا. لە ئەڵقەی «بڵاوبوونەوەی ترسی باڵنە»دا، کاتێک دواخستنێک لە سەیرکردنی ستار ترێک لەسەر بلە رەی ڕوودەدات، هاورد ناڕەزای دەردەبڕێت و دەڵێت «ئەگەر زوو سەیری نەکەین، جۆرج لوکاس دیسانەوە دەیگۆڕێتەوە» (مەبەستی گۆڕانکارییەکانی لوکاسە لەسەر فیلمەکان). لە «لادانی تڕۆڵە گەرمەکە»دا، کاتی ساکۆفی باتڵستار گالاکتیکا وەک کچی خەونەکانی هاورد دەرکەوت. کەسایەتییەکان حەزوئارەزووی جیاوازیان هەیە بۆ زنجیرەکان، وەک پیاهەڵدانی شێڵدۆن بۆ فایەرفڵای و ناڕەزای بۆ حەزی لێۆنارد بۆ بابیلۆن ٥. بۆ خەیاڵیش، چوارەکە بە بەردەوامی ئاماژە بۆ فیلمەکانی شای ئەنگوستیلەکان و هاری پۆتەر دەکەن. هەروەها هاورد دەتوانێت سیندرەین قسە بکات، کە یەکێک لە دوو زمانی ئێلڤێژی فیلمەکانی شای ئەنگوستیلەکانە.\nڕۆژانی چوار شەممە «ڕۆژی کتێبی کۆمیکس»ی گروپەکەیە، لەبەر ئەوەی لەم ڕۆژەدا حەفتانە کتێبی کۆمیکسی نوێ بڵاودەبێتەوە. ئەو دوکانەی کۆمیکەکان کە ئەوان بۆی دەچن لەلایەن هاوڕێ نێردەکەیان ستوارت بەڕێودەبرێت. لە هەندێک لە بۆنەدا، کەسایەتییەکان جلی کەلتووری پۆپیان لەبەرکرد، کە فلاش و ئاکوامان و فرۆدۆ باگنز و سووپەرمان و باتمان و سپۆک و دکتۆرەکە و گرین لانتێرن و تۆر دەگرێتەوە. کاتێک گرەوێک لەگەڵ ستوارت وێڵ وێتۆندا دەدۆڕێنن، گروپەکە ناچار دەکرێن وەک ژنی پشیلە و وەندەر ومن و کچی شەمشەمەکوێرە و سووپەرگێرڵ جل لەبەر بکەن. دی سی کۆمیکس ڕایگەیاند کە، بۆ ڕیکلامکردن بۆ کۆمیکەکانی، کۆمپانیاکە سپۆنسەری شێڵدۆن دەکات کاتێک تی شێرتی گرین لانتێرنی لەبەرە.\nچەند جۆرێک یاری جیاواز پێشکەش کرا، و هەروەها ئاماژەی بۆ کرا، لە زنجیرەکەدا (نموونە: وۆرد ئۆف وەرکرافت، و هێلۆ، و ماریۆ، و دۆنکی دۆنگ و هیتر)، تێیدا یارییە فەنتازیاکانی وەک میستیک وارلۆردس ئۆف کا (کە لە ٢٠١١دا بوو بە ڕاستی) و بەرد-وەرەقە-مەقەست بە شێوەی خۆیان دەگرێتەوە.\nپەیوەندی لێۆنارد و پێنی[دەستکاری]\nپەیوەندی شێڵدۆن و ئەیمی[دەستکاری]\nوتاری سەرەکی: سۆفت کیتی\nلە نمایشەکەدا، شێڵدۆن باسی گۆرانییەکەی کردووە وەگۆرانییەک کە دایکی کاتێک نەخۆش دەبێت بۆی دەڵێت. زۆرێتی دووبارەبوونەوەی گۆرانییەکە لە زنجیرەکەدا وای لێکرد بەناوبانگ بێت. گرتەیەک ڕەچەڵەکی گۆرانییەکە پیشان دەدات لە منداڵی شێڵدۆندا لە ئەڵقەیەکی شێڵدۆنی بچووک تۆمارکرا، کە لە ١ی شوباتی ٢٠١٨دا پەخشکرا. و تێیدا دایکی شێڵدۆن ماری پیشان دەدات بۆ کوڕەکەی گۆرانییەکە دەڵێت، کە ئەنفلۆنزای هەیە.\nلەو گرتانەی لە ماڵی هاورد تۆمارکراوە، لەگەڵ دایکە کەم بینراوەکەی مامەڵە دەکات (لەلایەن کارۆڵ ئان سوسی ڕۆڵی دەنگی گێڕدرا) لە ڕێگەی هاوارکردن لە ژوورێکەوە بۆ ژوورێکی تر. لەگەڵ کەسایەتییەکانی تردا هەر بەم شێوەیە مامەڵە دەکات. ئەو وینە بڵاوەکەی دایکێکی جوولەکە دەداتەوە، وەک نازدانە زیادەکەی بە هاورد یان هەستپێکردنی بە تاوان کاتێک هاورد کێشەی بۆ دروست دەکات. ئەو پشت بە هاورد دەبەستێت، کاتێک بەیانیان داوای یارمەتی لێ دەکات بۆ قژە دەستکردەکەی و مکیاجەکەی. هاورد، بەڕۆڵی خۆی، بە دایکییەوە خۆی بەستۆتەوە، تا ئەو ڕادەی گۆشتی بۆ لەت دەکات، بۆ لای پزیشکی ددان دەیبات، جلەکانی بۆ دەشوات و «سزا»ی دەدات کاتێک بۆ ماوەیەک لە دەرەوە دەمێنێتەوە. تا هاوسەرگیری هاورد لەگەڵ بێرنەدەیت لە کۆتایی وەرزی پێنجەمدا، وای لە دایکی نێۆنارد کە پزیشکێکی دەروونی بوو کرد پێشبینی ئەوە بکات جۆرێک لە نەخۆشی هەبێت، و شێڵدۆن پەیوەندییەکەی ئەو دووانە بە ئۆدیپ ناو دەبات. لە وەرزی ٨دا، دایکی هاورد لە کاتی خەتنیدا دەمرێت، کە هاورد و ستیوارد لەناودەبات، کە بۆ ماوەیەک لەگەڵ دایکی هاورددا دەژیا.\nئەسانسۆری بینای شوقەکەیان[دەستکاری]\nلەو بینایەی شێڵدۆن و لێۆنارد و پێنی (دواتر ئەیمی) دەژین، ئەسانسۆرەکە بە درێژایی زۆربەی زنجیرەکە ئیشی نەدەکرد، و کەسایەتییەکانی ناچار دەکرد قادرمە بەکاربهێنن. گوفتوگۆ لە نێوان کەسایەتییەکاندا لە کاتی قادرمەکاندا نزیکەی هەموو ئەڵقەکان ڕوو دەدات، زۆربەی کات وەک گواستنەوە لە نێوان دیمەنە درێژەکان خزمەت دەکات. لە ئەڵقەی وەرزی سێیەم «جێبەجێکردنی قادرمە»دا ئەوە دەرخرا کە ئەسانسۆرەکە لە کاتی جێبەجێکردنی لێۆنارد تاقیکردنەوە لەگەڵ سووتەمەنی ساروخ شکا. لە ئەڵقەی پێش کۆتایی زنجیرەکە، ئەسانۆرەکە دەست بە ئیش دەکاتەوە، کە شێڵدۆن تووشی هەندێک دوودڵی دەکات، تا ئەوەی بۆ دەرکەوت کە ئەسانسۆرێکی چاککراو واتە «حاڵەتی کوۆ».\nوەک زۆربەی ئەو نمایشانەی لەلایەن چەک لۆری دروستکراوە، بیردۆزی تەقینەوە گەورەکە بە بە یەک چرکە پیشاندانی لۆگۆیەک لۆری خۆی دوای بینینی ڕەخنەکان نووسیویەتی تەواو دەبێت، بە دوایدا لۆگۆی داخستنی تەلەڤیزیۆنی واڕنەر بڕازەرز دێت. ئەم لۆگۆیانە لەسەر ماڵپەڕی ئینتەرنێتی لۆری ئەرشیفکراوە. کۆتا لۆگۆی زنجیرەکە بە کورتێکی دەخوێنرێتەوە بە «کۆتایی».\nلیجنەی بیردۆزی تەقینەوە گەورەکە لە کۆمیک کۆن ٢٠٠٨\nلەگەڵ ئەوەی پێشوازیکردنی نێودەوڵەتی تێکەڵبوو، نمایشەکە بەردەوامبوو لە وەرگرتنی پێشوازی ئەرێنییانە. کۆکراوەی بەسەرداچوونەوەی ڕاتن تۆمەیتۆز ڕایگەیاند لە ٨١٪ ڕەزامەندیان لە ڕەخنەگرانەوە وەرگرتووە. لەسەر مێتاکریتیک، زنجیرەکە بووە خاوەنی ٦١ لە ١٠٠، کە لەسەر ٢٧ بەسەرداچوونەوە لە ڕەخنەگرانەوە ئامادەکراوە، و بە گشتی بەسەرداچوونەوەیەکی ئەرێنییە. لە ٢٠١٣دا، تیڤی گاید زنجیرەکەی بە #٥٢ لە لیستەکەی بۆ باشترین زنجیرەکانی مێژوو نرخاند.\n^ ئ ا Strauss, Gary (April 11, 2007). "There's a science to CBS' Big Bang Theory". USA Today. Archived from the original on September 22, 2009. Retrieved November 7, 2008.\n^ ئ ا Pierce, Scott D. (October 8, 2007). "He's a genius". Deseret News. Archived from the original on May 23, 2010. Retrieved December 11, 2008. ٢٣ی ئایاری ٢٠١٠ لە وەیبەک مەشین، ئەرشیڤ کراوە.\n^ "'Big Bang Theory': 'We didn't anticipate how protective the audience would feel about our guys'". Variety. May 8, 2009. Archived from the original on May 25, 2012. Retrieved January 15, 2010. ٢٥ی ئایاری ٢٠١٢ لە Archive.is، ئەرشیڤ کراوە\n^ "CBS Sets Series Return Dates". Zap2it. Archived from the original on February 16, 2008. Retrieved February 13, 2008. ١٦ی شوباتی ٢٠٠٨ لە وەیبەک مەشین، ئەرشیڤ کراوە.\n^ "Strike brings prime time to halt; Production stopped on at least 7 shows". Charleston Daily Mail. Associated Press. Archived from the original on May 5, 2016. Retrieved April 6, 2016 – via HighBeam Research. ٥ی ئایاری ٢٠١٦ لە وەیبەک مەشین، ئەرشیڤ کراوە.\n^ ئ ا Goldberg, Lesley (March 20, 2017). "'Big Bang Theory' Officially Renewed for Two Seasons as Mayim Bialik, Melissa Rauch Await Deals". The Hollywood Reporter. Archived from the original on November 22, 2017. Retrieved March 20, 2017.\n^ ئ ا Watercutter, Angela (September 22, 2011). "TV Fact-Checker: Dropping Science on The Big Bang Theory". Wired. Archived from the original on December 25, 2020. Retrieved May 31, 2012.\n^ "Barenaked Ladies' Ed Robertson talks "Big Bang Theory" theme song". November 2, 2010. Archived from the original on July 7, 2012. Retrieved April 11, 2011. ٧ی تەممووزی ٢٠١٢ لە Archive.is، ئەرشیڤ کراوە\n^ Barenaked Ladies. "Big Bang Theory Theme". Amazon Digital Services, Inc. Retrieved October 21, 2007. [بەستەری مردوو]\n^ "History Of Everything Lyrics". metrolyrics.com. Archived from the original on 2014-01-09. Retrieved August 23, 2013.\n^ "Big Bang Theory" Fake Game Turns Real February 23, 2014 لە وەیبەک مەشین، ئەرشیڤ کراوە., Chris Marlow, Digital Media Wire, September 23, 2011\n^ Seidman, Robert (November 16, 2010). "CBS.com Launches "Soft Kitty" Contest Inspired by Popular Song From CBS Hit 'The Big Bang Theory'". TV by the Numbers. Archived from the original on November 19, 2010. Retrieved August 4, 2013. ١٩ی تشرینی دووەمی ٢٠١٠ لە وەیبەک مەشین، ئەرشیڤ کراوە.\nبیردۆزی تەقینەوە گەورەکە (زنجیرە)لە پرۆژە خوشکەکانی ویکیپیدیا\nThe Big Bang Theory لە بنکەدراوەی ئینتەرنێتیی فیلمەکان\nThe Big Bang Theory لە Rotten Tomatoes\nوەرگیراو لە «https://ckb.wikipedia.org/w/index.php?title=بیردۆزی_تەقینەوە_گەورەکە_(زنجیرە)&oldid=895593»\nبیردۆزی تەقینەوە گەورەکە\nئەم پەڕەیە دواجار لە ٠٩:٢١ی ٢٨ی کانوونی دووەمی ٢٠٢٢ نوێ کراوەتەوە.


شاندەکەی هەرێم گەڕایەوە هه‌ولێر و هەفتەی داهاتوو دەچێتەوە بەغدا - پرس میدیا\nHome سڵایدشۆو عێراق كوردستان هەواڵ. شاندەکەی هەرێم گەڕایەوە هه‌ولێر و هەفتەی داهاتوو دەچێتەوە بەغدا\nشاندەکەی هەرێم گەڕایەوە هه‌ولێر و هەفتەی داهاتوو دەچێتەوە بەغدا\nپرس میدیا 5/01/2020 06:33:00 م سڵایدشۆو, عێراق, كوردستان, هەواڵ.,\nپاش ئە‌نجامدانی زنجیرە‌یە‌ك كۆبوونە‌وە، بێ ئه‌وه‌ی هیچ رێكه‌وتنێك ئه‌نجام بدرێت، ئێوارە‌ی ئە‌مڕۆ شاندی هه‌رێم گه‌ڕایه‌وه هه‌ولێرو هه‌فته‌ی داهاتووش دووباره سه‌ردانی به‌غدا ده‌كاته‌وه.\nله‌راگه‌یه‌نراوێكدا شاندی باڵای حكومه‌تی هه‌رێمی كوردستان بۆ به‌غدا، ئاماژه‌ی به‌وه‌داوه، پاش ئە‌نجامدانی زنجیرە‌یە‌ك كۆبوونە‌وە، ئێوارە‌ی ئە‌مڕۆ ھە‌ینی ١ی ئایار، شاندی باڵای حكومە‌تی ھە‌رێم، لە بە‌غداوە گە‌ڕانە‌وە هەولێری پایتەختی ھە‌رێمی كوردستان.\nهه‌روه‌ها ئه‌وه‌شی خستووه‌ته‌ڕوو، كه سەرباری ئەوەی كۆبوونە‌وە‌كان لە کاتێکی ئاڵۆزی پڕ کێشەدا بەڕێوەچوون، بەڵام بە گشتی ئە‌رێنی بوون.\nئاشكراشی كردووه "بڕیاریش درا ھە‌فتە‌ی ئایندە درێژە بە كۆبوونە‌وە‌كان بدرێت بۆ گە‌ڵاڵە كردنی پێشنیارە‌كان بە‌مە‌بە‌ستی چارە‌سە‌ركردنی كێشە ھە‌ڵپە‌سێردراوە‌كانی نێوان ھە‌رێم و حكومەتی ناوەندی بەغدا بە‌تایبە‌ت لەبارەی دۆسیەكانی بودجە و نە‌وت".\nهه‌ر به‌گوێره‌ی راگه‌یه‌نراوه‌كه، حکومەتی هەرێم کوردستان دووپاتی دەکاتەوە کە چۆن پابەند بوو بە تەواوی بڕگەکانی یاسای بودجەی ۲٠۱۹، پابەندیش دەبێت بەو خاڵانەی کە لە لێگگەیشتنی ۱/۱۲ی ۲٠۱۹ لە نێوان حکومەتی هەرێم و حکومەتی فیدراڵ رێككەوتنی لەسەر كراوە.\nتاگەکان # سڵایدشۆو # عێراق # كوردستان # هەواڵ.\nBy پرس میدیا at 5/01/2020 06:33:00 م\nLabels: سڵایدشۆو, عێراق, كوردستان, هەواڵ.\nسڵایدشۆو عێراق كوردستان هەواڵ.


مالباتی شێمه‌د حاجی (بەشی یەکەم)\nSunday, 08.26.2018, 20:38\nبه‌پێی زانیاریی به‌رده‌ستمان، شێمه‌د سێ كوڕی هه‌بون (حاجی و حه‌مه‌دعه‌لی و ڕه‌شید) هەروەها یوسف سۆفی حاجی،یش، ئامۆزایان بو.\nبه‌بیری من، دایك و باوكی هیچیان نه‌مابون، حاجی، له سه‌ره‌تای سالانی ١٩٥٠ كاندا له‌گه‌لخوشكی حه‌سه‌ن و حوسێن شۆشنه‌یی ببونه هاوژین، هه‌تا كۆتایی ژیانیان، ده‌وری شه‌شحه‌فت كوڕیان په‌یدا بون و هیچ كچیان نه‌بون. حاجی شێمه‌د كه‌سێك بو له مرۆڤه سه‌رناس ومێرخاس و دیاره‌كانی ئه‌و ناوچه. حه‌مه‌دعه‌لیی برای هه‌رده‌م پشت و په‌نای بوو هه‌رگیز له ته‌نگانه‌دا پشتی به‌رنه‌ده‌دا، حه‌مه‌دعه‌لی كه‌سێكی كه‌م دوێن و سه‌ر ڕاست و لێوه‌شاوه بو،هه‌رچیی له‌ده‌ستیشی هاتباو چه‌نده به‌توانا و كار له‌ده‌ست هاتیبا، هیچ خۆی نه‌ده‌په‌سنی، هه‌رده‌م له فه‌رمان وكرداری حاجیی برای لا‌نه‌ده‌دا و پرس و ڕای پێده‌كردن وهاوده‌نگی بو. حه‌مه‌دعه‌لی له ناوه‌ڕاستی سالانی ١٩٥٠كانداهاوسه‌رگیریی له‌گه‌ل ژنێك پێك هێنابو به‌ناوی زێڕین. دێینه‌وه سه‌ر چیڕۆكی حه‌مه‌دعه‌لی و زێڕین-\nڕه‌شیدی برابچوكیان، كه‌سێكی زه‌عیف و بێچنگ و لنگ بو، ژنی نه‌هێنا بو، هه‌ر له‌ناو مالیحاجیی براگه‌وره‌یدا ده‌ژیا و به ڕه‌شكۆناودێریان كردبو. له‌به‌ر ئه‌وه‌ی ڕه‌شكۆ له كۆتایی سالانی په‌نجاكاندا له ته‌مه‌نی لاوییداتوشی نه‌خۆشیه‌ك ده‌بێت، بۆ ئه‌و سه‌رده‌م وله‌و ناوچه‌دا، ده‌ردێكی بێ چاره‌سه‌ر ده‌بێت،نه‌خۆشیه‌كه په‌نجه‌كانی ده‌ست و پێیانی ده‌گریو لێیده‌بێته خۆركه، پێست و سه‌ره په‌نجه‌كانیڕووه و هه‌لوه‌رین و سه‌قه‌ت بون ده‌بنه‌وه، هه‌ربه‌و هۆی و ترسی گوازرانه‌وه‌ینه‌خۆشیه‌كه‌یه‌وه، ئه‌ندامانی خێزانی برای،خۆی لێده‌پارێزن و وه‌ك پێویست خزمه‌تیناكه‌ن، به‌بێ یارمه‌تی و پشتگوێ خراوده‌مێنێته‌وه، بۆیه سه‌ره‌ڕای ژان و ئازارینه‌خۆشییه‌كه‌ی، شه‌ڕی ده‌روونیشی ده‌بێته سه‌ربار.\nكه ئێمه به‌هۆی شه‌ڕی به‌ینی بنه‌مالی بارزانی و شێخ ڕه‌شیدی لۆلانییه‌وه ئاواره بوین،زستانی سالی ١٩٦٢ له‌سه‌ر ١٩٦٣ حاجی شێمه‌د و مسته‌فای باوكم و ڕه‌سول برایم، داوای هاریكاریان له سالح ئاغای ماوه‌رانی كرد، ئه‌ویش جوامێرانه یارمه‌تیی داین و جێگای بۆچه‌ند خێزانێكمان كرده‌وه. گوندی ماوه‌رانێ له خوار شه‌قلاوایه، هه‌ر چۆن بێت، ئه‌وزستانی له‌وێ ماینه‌وه. كه سالح ئاغا ڕه‌شكۆی به‌و شێوه بینی و زانیی، مالی برایله‌توانایاندانییه به‌دوای چاره‌سه‌ر كردنیدا بگه‌ڕێن، داوای له حاجی و حه‌مه‌دعه‌لی كرد وگۆتی، من ڕه‌شكۆ ده‌به‌مه لای خۆم و چاره‌سه‌ری نه‌خۆشیه‌كه‌ی ده‌كه‌م. سالی ١٩٦٣ ئێمه ماوه‌رانمان به‌جێ هێشت و ڕه‌شكۆ له‌ناو مالی سالح ئاغادا مایه‌وه، پاشان سالح ئاغاڕه‌شكۆی بردبووه به‌غدا و چه‌ند دكتۆرێكی تایبه‌تیان پێكردبو و نه‌خۆشیه‌كه‌ی چاره‌سه‌ركرابو. ئێمه‌یش له ئاواره‌ییدا ماینه‌وه هه‌تا بڕیاری ١١ی ئاداری سالی١٩٧٠، كه بڕیار درابگه‌ڕێینه‌وه بۆ سه‌ر گونده‌كانمان، حاجی و حه‌مه‌دعه‌لی چوبونه سه‌ردانی ڕه‌شكۆیی وداوایان لێ كردبو كه له‌گه‌لیان بگه‌ڕێته‌وه، به‌لام ڕه‌شكۆ پێیگۆتبون، برای دلسۆزی من سالحئاغایه، هه‌ر ئه‌و چاره‌سه‌ری نه‌خۆشیه‌كه‌ی كردم و له دكتۆران گێڕامی و خه‌رجیی لێكردم،ئێستایش من خۆم به خزمه‌تكاری ئه‌و ده‌زانم و هه‌تا له ژیاندا مابم، كوڕی مالی ئه‌وانم وله‌گه‌لتان ناهێمه‌وه. ناچار براكانی به‌بێ ڕه‌شكۆ گه‌ڕانه‌وه. ڕه‌شكۆ به خزمه‌تكاری مایه‌وه هه‌تا سالح ئاغا كۆچی دوایی كرد، له سالی ١٩٧٨ گونده‌كانی ئێمه كه‌وتنه به‌ر ته‌ڕحیل ووێران كردن و ئێمه‌یش ڕاگوازراینه‌وه بۆ كۆمه‌لگای بانیقه‌بران له نزیك ناحیه‌ی شۆڕش(دێگه‌له) دیسان براكانی داوایان له ڕه‌شكۆ كرد كه بگه‌ڕێته‌وه لایان، به‌لام ڕازی نه‌بو، له‌پاشكۆچی دوایی سالح ئاغا، ڕه‌شكۆ نه‌یتوانی به خزمه‌تكاری بمێنێته‌وه، هه‌ستا هاته هه‌ولێر وله‌سه‌ر جاده‌كانی هه‌ولێر پاكه‌ت فرۆشیی ده‌كرد بۆ په‌یدا كردنی بژێوی ڕۆژانه و درێژه‌دانیبه ژیان.\nله ١٨-٨-٢٠١٨ قسه‌م له‌گه‌ل نه‌وه‌یه‌كی حاجیی برای كرد و پرسیاری ڕه‌شكۆ،م لێی كرد، له وه‌لامدا، ”گۆتی، هه‌ر به‌رده‌وام بو له پاكه‌ت فرۆشی هه‌تا دو سال پێشی ئێستا، به‌لام ئه‌وه دو ساله بێ سه‌رو شوێنه و چه‌ندی پرسیمان و به‌دوایدا گه‌ڕاین، كه‌س هیچی لێ نه‌زانیوه. به‌ڕاستی من گۆتم، دوور نییه بوبێته كه‌رسته‌ی پیلانگێڕانی كوردایه‌تی و كارێكینه‌گونجاویان پێ ئه‌نجام دابێت و فه‌ووتاندیانبێت.\nحه‌مه‌د عه‌لی و زێڕین له سالانی ١٩٥٠كاندا هه‌تا ناوه‌ڕاستی سالانی ١٩٦٠ته‌كان، هاوژین ودلسۆزی یه‌كتر بون، به‌خت ڕه‌شی بال به‌سه‌ر، زێڕین،دا ده‌كێشی و ژنێكی نه‌زۆك ده‌رده‌چی،چه‌ندی هانا ده‌به‌نه به‌ر دوعاو نوشته و شێخ و مشایێخان، هه‌وله‌كانیان بێ به‌رهه‌م ده‌بن،له‌پاش كورته‌یه‌ك له هۆیه‌كانی ئاواره بونمان، ده‌گه‌ڕێینه‌وه سه‌ر باسی حه‌مه‌دعه‌لی وزێڕین.\nگێڕانه‌وه‌ی ژیانی هه‌ر كه‌سێكی ناوچه‌كه‌مان له ناوه‌ڕاستی سه‌ده‌ی ڕابردودا، ناچارمانده‌كات كه باسی شه‌ڕه‌كانی به‌ینی شێخ ڕه‌شید لۆلانی و شێخ ئه‌حمه‌د بارزانی بخه‌ینه ناوی. چونكی به‌هۆی ئه‌و شه‌ڕو پێكدادانه‌وه، خه‌لكان ئاواره و ده‌ربه‌ده‌ر ببون. له‌و شه‌ڕانداده‌یان مال له هه‌ردو لایان بێ سه‌روه‌ر بون و چه‌ندان خانه‌دان تۆبڕ ببون، هه‌ر جاریلایه‌كیان كه‌مینیان بۆ لایه‌كه‌یتر داده‌نێن و هه‌ژاره گوێ له‌مسته‌كان، یه‌كتریان له خوێنگه‌وزاندبو و منداله بێتاوانه‌كانیان هێتیم و سێوی خستبون و له برسا و ترساو نه‌بونیداتولاندبویانه‌وه. دیاره سۆفیه‌كانی شێخ ڕه‌شید لۆلانی به چه‌كی خۆیان و بڕواوفیداكارییه‌وه له به‌رگریدا بونه بۆ پارێزگاری و مانه‌وه‌ی خۆیان و ته‌كیه‌ی لۆلان، هه‌رده‌مبه‌رپه‌رچی هێڕشبه‌رانی بنه‌ماله‌ی بارزانیان داوه‌ته‌وه، نه‌مزانیوه هیچ كات سۆفی وبرادۆستیه‌كان هێرشیان كردبێته سه‌ر ناوچه‌كانی ژێر كۆنتڕۆلی تابعانی بنه‌ماله‌ی بارزانی،ته‌نها له به‌رگری دابونه و توانیان بو، خۆڕاگرانه پارێزگاری له گونده‌كانیان بكه‌ن، هه‌تا مه‌لامسته‌فا و شێخ ئه‌حمه‌د بارزانی و له‌شكریان چوبونه كوردستانی ئێران، به‌ناوی ئه‌وه‌یبه‌هانای قازی محه‌مده‌وه ده‌چن بۆ دامه‌زراندنی كۆماری مهاباد. كه ئێران كۆماری مهابادیكۆنتڕۆل كردبووه‌وه، له مانگی چواری سالی ١٩٤٧دا ئێران ته‌نگی به چه‌كدارانی مه‌لامسته‌فا و شێخ ئه‌حمه‌د بارزانی هه‌لچنیبو و ناچار ببون به‌ره‌و سێگۆشه‌ی ئێران و عێڕاق وتوركیا هه‌لبێن. شێخ ئه‌حمه‌د بارزانی ته‌سلیمی ده‌وله‌تی عێڕاق ببویه‌وه. هندی مه‌لامسته‌فا بو، نه‌یویستبو ته‌سلیم بێته‌وه و به‌خۆی و ده‌وری پێنج سه‌د چه‌كداره‌وه،ویستیانبو بگه‌ڕێنه‌وه بۆ ناوچه‌ی شێروان و بارزان، هیچ ڕێگایتریشیان نه‌بو، ناچار ده‌بایه به‌ناو گونده‌كانی برادۆستاندا گه‌ڕابانه‌وه، بۆیه له‌سه‌ر سنور، مه‌لا مسته‌فا قاسدی ناردبونه لای شێخ ڕه‌شید لۆلانی و داوای یارمه‌تی و ڕێگا پێدانی لێی كردبو. شێخ ڕه‌شید لۆلانیڕێگای پێدابون و وه‌عدی دابو كه یارمه‌تیان بدات هه‌تا ده‌ربازی ده‌ریا سۆریان ده‌كات،سه‌ره‌ڕای نزیكه‌ی بیست سال خوێن ڕژان له‌به‌ینیان، له‌سه‌ر فه‌رمانی شێخ ڕه‌شید، سه‌رجه‌مگونده‌كانمان، خزمه‌تێكی بێوێنه‌یان بۆ مه‌لا مسته‌فا و هێزه‌كانیان كردبو هه‌تا ده‌ربازیناوچه‌ی به‌ڕۆژیان ببونه‌وه به‌ره‌و ده‌ریا سۆر و گوندی شێروان، پاشان حكومه‌تی عێڕاقڕاوی مه‌لا مسته‌فا و هێزه‌كانی نابون و ده‌رپه‌ڕیبون به‌ره و ڕوسیا، ئه‌و ماوه‌ی مه‌لا مسته‌فاو ڕه‌فیقه‌كانی له ڕوسیا مابونه‌وه و شێخ ئه‌حمه‌د له‌ژێر چاودێریی حكومه‌تی عێڕاق دابو،ناوچه‌ی برادۆست، ئه‌مینترین و بێكێشه‌ترین جێگا بووه، كه‌واته هه‌لگیرسێنه‌ری شه‌ڕ وتێكدانی ئارامیی ئه‌و ناوچه، هه‌ر بنه‌ماله‌ی بارزانی بون و هه‌ر ئه‌وانیش درێژه‌یان پێیده‌دا. به‌س كه عه‌بدولكه‌ریم قاسم هاتۆته سه‌ر حوكم و ده‌رفه‌ت به مه‌لا مسته‌فا درابویه‌وه كه له ڕوسیا بگه‌ڕێته‌وه بۆ عێڕاق، كه گه‌ڕابووه‌وه و له‌شكری دامه‌زراندبویه‌وه، یه‌كه‌م پاداشتیخزمه‌تی گونده‌كانی برادۆستی ئه‌وه بووه، كه ٩ سۆفیی شێخ ڕه‌شید لۆلانی كاروانچیده‌بن له دیانا ده‌گه‌ڕێنه‌وه و هیچ بیریان بۆ ئه‌وه نه‌چوبو كه له‌شكری مه‌لا مسته‌فا ڕێیانلێبگرن و بیانكوژن، له گه‌رووی ئۆمه‌راغا شۆڕ ببونه‌وه بۆ شیوه شێخان، چه‌كدارانی مه‌لامسته‌فا هه‌ر ٩ كاروانیان گرتبون و پشتاوپشت له دارانیان به‌ستبونه‌وه و به دڕونده‌ترینشێوه ئه‌شكه‌نجه‌یان دابون هه‌تا ڕوحیان ده‌رچوبو. ( پێشتر له بابه‌تێكی تایبه‌تدا، باسیئه‌و تاوانه‌م كردووه ) ئیتر تیرۆر كردنی ئه‌و ٩ كاروانی، ببووه په‌یامێك بۆ ته‌كیه‌ی شێخڕه‌شید و تێكڕای سۆفیه‌كان بۆ نوێبونه‌وه‌ی دوژمنداری له‌گه‌ل بنه‌ماله‌ی بارزانی. هه‌ر ئه‌وتۆشه‌عب شه‌عبانێ به‌رپا ببو، له‌شكری بارزان ده‌رفه‌تیان بۆ ڕه‌خسابو له‌گه‌ل هێزیشوعیگه‌رایی هێرشیان كردبووه سه‌ر ناوچه‌ی برادۆست، برادۆسته‌كانیش پشت و په‌ناوچه‌كی پێویستیان نه‌بووه، بۆیه شكه‌ستبون و زۆربه‌یان ئاواره‌ی توركیا ببون، به‌شێكیشیانكه‌وتبونه ئه‌ودیوی سنوری ئێران، به‌شی زۆریان له سالی ١٩٥٩ هه‌تا ١٩٦٢ له له توریا وئێران له ئاواره‌ییدا مابونه‌وه. پاشان ناچار ببون كه بگه‌ڕێنه‌وه و ته‌سلیم به ده‌وله‌تی عێڕاقببنه‌وه، ئه‌و جاره‌یان ئاواره‌ی ده‌شتی هه‌ولێر ببون و گونده‌كانیان هه‌ر به چۆله‌وانی ووێرانیی ده‌ستی كوردایه‌تیی مه‌لا مسته‌فا مابونه‌وه.\nئەرشیفی (عیسا سێودین)ی نووسەر\nمهاجر و فه‌قێ\nتاوانه‌كانی مه‌لا مسته‌فای بارزانی و كوردایه‌تییەکەی\nگێڕانه‌وه‌ی مێژووی کۆمەلکوژیەکی هیزەکانی بارزانی


شێره‌په‌نجه ناوێکی به‌ترسه، هه‌روها نه‌خۆشیه‌کی به‌ترسه. شێره‌په‌نجه ساڵانه زۆرێک له خه‌ڵک ده‌کوژێت له هه‌موو جیهان. به‌ڵام هه‌وڵێکی دڵ خۆشکه‌ر هه‌یه، چه‌ندان ملیۆن له‌خه‌ڵکی شێره‌په‌نجه‌یان هه‌یه و هێشتاش له ژیان ماون.\nشێره‌په‌نجه یه‌ک نه‌خۆشی نیه. زیاتر له 100 جۆری جیاواز ده‌گرێته‌وه که هه‌موو به‌شه‌کانی له‌ش ئه‌گه‌ری تووشبوونیان هه‌یه پێیه‌وه. به‌ڵام هه‌موو جۆره‌کانی شێره‌په‌نجه یه‌ک سیفه‌تی وه‌ک یه‌کیان هه‌یه ئه‌ویش بریتیه له ئه‌و خانه‌یه‌یه‌ی که تووشی شێره‌په‌نجه ده‌بێت کۆنتڕۆڵیان له‌ده‌ست ده‌ده‌ن.\nهه‌موو بوونه‌وه‌رێکی زیندوو له خانه پێکهاتووه. له‌شی مرۆڤێکی پێگه‌یشتوو به نزیکه‌ی سی ترلیۆن خانه‌ی هه‌یه. خانه‌کان زیاد ده‌بن به دابه‌ش بوون. له له‌شی هه‌ر مرۆڤێکی پێگه‌یشتوو له هه‌ر خوله‌کێک 25 میلۆن خانه دابه‌ش ده‌بن. ئا به‌م شێوه‌یه له‌ش خۆی سارێژ ده‌کات.\nهه‌ندێک جار خانه‌یه‌ک له ژێر کۆنتڕۆلی له‌ش ده‌رده‌چێت و به‌رده‌وام دابه‌ش ده‌بێت به زۆری، ئه‌مه پێی ده‌وترێت شێره‌پنجه "خانه‌ی نا ته‌ندروست" که به‌بێ کۆنتڕۆڵ گه‌شه و زیاد بوون ده‌کات که پێیان ده‌وترێن خانه‌ی شێره‌په‌نجه‌یی.\nبۆچی شێره‌په‌نجه مه‌ترسیداره؟\nکاتێک خانه‌ی شێره‌په‌نجه‌یی دابه‌ش ده‌بن، تۆپه‌ڵه دروست ده‌کان پێیان ده‌وترێت ئاوسان یاخود گرێ. ئه‌م ئاوسانانه کاریگه‌ریان هه‌یه له‌سه‌ر کاره‌گرنگه‌کانی له‌ش. بۆ نموونه شێره‌په‌نجه‌ی سیه‌کان کارده‌که‌نه سه‌ر هه‌ناسه‌دان، یاخود شێره‌په‌نجه‌ی گه‌ده کارده‌کاته سه‌ر هه‌رسکردنی خۆراک.\nجگه له‌مه‌ش خانه‌ی شێره‌په‌نجه‌یی ده‌توانن بڵا ببنه‌وه له جێگایه‌کی له‌ش بۆ یه‌که‌ی تر، ئا به‌م شێوه‌یه ئاوسانی تر دروست ده‌بێت. به‌ڵام هه‌موو جۆرێکی شێره‌په‌نجه به‌ربڵاو نین، ئه‌وانه‌ی توانای بڵاو بوونه‌وه‌یان هه‌یه زۆر مه‌ترسیدارن.\nپزیشکان چۆن شێره‌په‌نجه چاره‌سه‌ر ده‌که‌ن؟\nباشترین چه‌ک دژی شێره‌په‌نجه بریتیه له ده‌ستنیشان کردنی شێره‌په‌نجه له قۆناغی زوویی پێش ئه‌وه‌ی زۆر گه‌شه بکات. پشکنینی پێشینه‌ی ناو به‌ناوه له لایه‌ن پزیشکه‌وه یارمه‌تی زوو ده‌ستینشان کردنی شێره‌په‌نجه‌ی ده‌دات. ئه‌وانه‌ی که تووشی شێره‌په‌نجه ده‌بن به‌ڵام زوو ده‌ستنیشان ده‌کرێن ئه‌وا ده‌توانن بژین.\nهه‌ندێک جۆری شێره‌په‌نجه ده‌تواندرێت به نه‌شته‌رگه‌ری لاببردرێت. هه‌ندێکی تریان پێویستیان به چاره‌سه‌ری کیمیایی و تیشکی هه‌یه، زۆر به‌داخه‌وه ئه‌م چاره‌سه‌ریانه ده‌بنه هۆی تێکشکاندنی خانه‌ی ته‌ندروستیش نه‌ک ته‌نها خانه‌ی شێره‌په‌نجه‌یی.\nڕێگای خۆپاراستن له شێره‌په‌نجه چیه؟\nڕێگایه‌که‌ی دڵنیا نیه بۆ خۆپاراستن، به‌ڵام هه‌ندێک شت هه‌ن ئه‌گه‌ر ئه‌نجام بدرێت ئه‌وا مه‌ترسی ڕوودانی شێره‌په‌نجه که‌م ده‌که‌نه‌وه؛ وه‌ک\nوازهێنان له جگه‌ره‌کێشان، ئه‌و که‌سانه‌ی جگه‌ره ده‌کێشن مه‌ترسی تووشبوونیان به شێره‌په‌نجه‌ی سییه‌کان 20 جار زیاتره وه‌ک له‌و که‌سه‌ی که جگه‌ره ناکێشێت.\nخۆراکی ته‌ندروست؛ خۆراکی ده‌وڵه‌مه‌ند له چه‌وری تێر و گۆشتی سوور که‌م بکرێته‌وه، مه‌ترسی ڕوودانی شێره‌په‌نجه که‌م ده‌کاته‌وه.\nزۆربه‌ی شێره‌په‌نجه‌کانی پێست به هۆی زۆر به‌رکه‌وتن به تیشکی خۆره‌وه دروست ده‌بن. بۆیه خۆپاراستن له به‌رکه‌وتن له تیشکی خۆر که ده‌بێته‌هۆی سووتانی خۆری، ئه‌وا مه‌ترسی ڕوودانی شێره‌په‌نجه‌ی پێست که‌م ده‌کاته‌وه.\n<<<<بابه‌تی ته‌ندروستی زیاتر<<<<


توێژە جیاجیاكانی سۆران: بەهۆی پارتییەوە رۆژ دوای رۆژ پێگەی كوردستان بەهێزتر دەبێت\n:: PM:08:49:13/10/2021 \nلە هەڵبژاردنی ئەنجوومەنی نوێنەرانی عێراق، پارتی دیموكراتی كوردستان توانی پێشەنگی هەموو حزبە سیاسییەكان بگرێ و سەركەوتنێكی گەورە بەدەست بێنێت و 34 كورسی مسۆگەر بكات، بە گوتەی توێژە جیاجیاكانی كوردستان ئەو دەستكەوتە مەزنەی پارتی چاوەڕوانكراو بوو، چونكە بە كردار سەلماندی هەموو هەوڵێكی بۆ دابینكردنی باشترین ئاستی بژێوی و خزمەتگوزارییە بۆ خەڵك.\nبە قسەی شارەزا و توێژە جیاجیاكانی خەڵك ئەو سەركەوتنەی پارتی بەهۆی پێشكەیشكردنی خزمەتگوزاری زۆر و ئەدایەكی باشە لەلایەن حكوومەتی هەرێمەوە كە لەلایەن پارتییەوە سەرۆكایەتی دەكرێت، لە هەمان كاتیش لە رێگەی حزبەوە خزمەت و رێزی زۆر لە كەسانی شۆڕشگێڕ و پێشمەرگە و خاوەن شەهید و هاووڵاتی ئاسایی دەگرێت .\nفەیسەڵ سادق، مامۆستای زانكۆ بە "وشە"ی راگەیاند، سەركەوتنی پارتی دیموكراتی كوردستان و زیادبوونی ژمارەی كورسییەكانی بەشێوەیەكی بەرچاو هۆكارگەلێكی هەن، لەوانە تێگەیشتن و شارەزایی لە تەكنیكی هەڵبژاردن و دابەشكردنی كاندیدەكانی بەسەر بازنەكانی هەڵبژاردن و زانینی هێزی جەماوەری خۆی لەهەر بازنەیەكدا .\nپارتی بەرنامەیەكی گشتگیری هەڵگرتووە و دابەشكاریی كوردستان رەت دەكاتەوە\nئەو مامۆستایەی زانكۆ دەڵێت، یەكێكی تر لە هۆكارەكانی سەركەوتنی پارتی دەگەڕێتەوە بۆ ئەو هەڵوێستە چەسپاو و نەگۆڕاوانەی سەبارەت بە چارەسەركردنی پرسە هەڵواسراوەكانی كورد لە بەغدا، كە ئەمەیش زیاتر جێگەی متمانەی هاوڵاتییانە .\n"پارتی بەرنامەیەكی گشتگیری كوردستانی هەڵگرتووە و هەر دابەشكارییەكی كوردستان رەت دەكاتەوە، ئەمەیش وای كردووە كە پێگەی پارتی لەناو جەماوەر بەهێز بكات و بتوانێت 34 كورسی مسۆگەر بكات، لەم سۆنگەیەوە سۆرانیش بەدەر نییە لە تەواوی كوردستان، دەكرێ بڵێین ئەدای حكوومەت رەنگدانەوەی ئەرێنی لەسەر متمانەی خەڵك هەبووبێت، بێگومان بەدەستهێنانی هەر چوار كورسییەكەی بازنەی یەكی هەولێر لایەنێكی تری ئەوە بوو كە جەماوەری پارتی تا رادەیەك پابەندی ئەو دابەشكارییە ناوچەییە بوون، كە بۆ كاندیدەكان دیاری كرابوو"، فەیسەڵ سادق وای گوت .\nئاواز شێرزاد، كچە چالاكێكی ئیدارەی سۆرانە بە "وشە"ی راگەیاند، بەهۆی هەڵوێستی رابردووی پەرلەمانتارەكانی پارتی لە پەرلەمانی عێراق، بۆ داكۆكیكردن لە مافە رەواكانی گەلی كورد و بوونی متمانەیەكی بەهێزی خەڵكی هەرێمی كوردستان بە پارتی، هەروەها لەم كابینەی حكوومەتیش، كەوا پارتی سەركردایەتی دەكات، گرنگییەكی زیاتری بە چاكسازی و ریشەكێشكردی گەندەڵی و پێشكەشكردنی خزمەتگوزارییەكی بەرچاو كە ئەمانە كۆڵەكەی دروستبوونی متمانەی راستەقینەن بە دەسەڵات، پارتی لەمەدا پشكی شێری بەر كەوتووە و توانیویەتی جێپەنجەی دیار بێت و جەماوەرێكی زیاتر بۆ خۆی رابكێشێت .\nئاواز پێی وایە خەڵكی سنووری ئیدارەی سەربەخۆی سۆران رۆڵێكی گەورەیان هەبووە لە سەرخستنی پارتی دیموكراتی كوردستان و رابردوویش شاهێدە، بە ئیدارەكردنی سۆران و پێشكەیشكردنی چەندان خزمەتگوزاری، بەتایبەت رێگەوبان هۆكارێكی تری زیاتربوونی دەنگەكانی پارتی بوو لەم سنوورەدا، هەرچی پێوەندی بە سەركردایەتی لقی 10 هەیە، لە زیادكردنی كورسییەكانی پارتی لەم سنوورەدا، داڕشتنی پلانێكی بەهێز و دابەشكارییەكی راستەقینە، بەشێوەیەك بتوانرێت هەرچوار كاندیدانی بازنەی یەك تێیدا سەركەوتوبن.\nلای خۆیەوە سدقی مەحموود، شارەزای سیاسی لە سۆران بە "وشە"ی راگەیاند، راستە گرفت هەیە، گلەیی زۆرە، خەڵك تێبینی هەیە، بەڵام گرنگی هەڵبژاردنەكە و چارەنووسسازییەكەی وای كردووە جیاواز دەربكەوێت، ئەم هەڵبژاردنە كێبڕكێیە لەگەڵ ئەوانەی خوازیاری لاوازیی قەوارەی سیاسی كوردستانن، ئەمەیش بۆ خەڵكی دڵسۆز و بەشێكی زۆری ناسیونالیستی كوردی، بووەتە جێگەی تێڕامان و ئامادەیی ئەوەیان هەیە بكەونە كێبڕكێی ئەو هێز و گرووپانە، دیارە لەم ڕوانگەیەی سەرەوەیش كاتێك باس لە یاساپارێزی و مافی نەتەوەیی و دەستوور كرا، بێگومان پارتی دەبێتە هێزی خوازراوی خەڵكی كوردستان، چونكە هەمیشە بەهۆی ئەم پارتەوە توانراوە لە هەر قۆناغێكدا بەشێك لە داخوازییە نەتەوەییەكان بەدەست بێن.\nئاشكرای كرد، خەڵكی دەنگدەری كوردی ماوەیەكی زۆرە بەدەست بێ بەڵێنی كاندید و حزبە كوردییەكان گیرۆدە بووە، بۆیە هەمیشە دەیەوێ باشترینیان هەڵبژێرێت، لەناو ئەوانیش پارتی بە شایەنی دەنگدان دەزانێ و زۆر هۆكار دێنێتە بەرچاوی خۆی لەكاتی دەنگدان، وەك هەوڵدان بۆ چاكسازی، ئاوەدانكردنەوە، لە هەموی گرنگتر بەهێزكردنی قەوارەی سیاسی كوردستانە، كە هەموومان دەبینین لەسەر دەستی پارتی رۆژ دوای رۆژ پێگەی كوردستان بەهێز دەبێت.\n"بەشێك لە سەركەوتنی پارتی بۆ ئەوە دەگەڕێتەوە كە خاوەنی كۆمەڵێك كاندیدی شایستە و خاوەن كەسایەتی دیاری بازنەی هەڵبژاردنەكانی خۆیان بوونە و دەنگدەر باوەڕی پێیان هەبووە، بۆیە توانی كورسییەكانی بە رێژەیەكی بەرچاو بەرز بكاتەوە و لایەنەكان تووشی شۆك بكات"، ئەو شارەزایە سیاسییە وای گوت.\n10ی تشرینی یەكەم هەڵبژاردنی پێشوەختەی پەرلەمانی عێراق بەڕێوە چوو، لە هەرێمی كوردستان پارتی دیموكراتی كوردستان توانی پارێزگاری لە پێشەنگیی خۆی لەسەر ئاستی حزبەكانی كوردستان لە بەغدا بكات، كاتێك تا ئێستە توانیویەتی 34 كورسی پەرلەمان بەدەست بێنێت.


Home›هەواڵ›کوردستان›هێزە ئەمنییەکانى هەولێر رێگرییان کرد لە گردبوونەوەى گروپى گێڕانەوەی موڵکى گشتى\nرێگریکردن لە گردبوونەوەى گروپى (گێڕانەوەى موڵکى گشتى) لە هەولێر | فۆتۆ: SNN\nهەرچەندە بڕیابوو پێشنیوەڕۆى ئەمڕۆ گروپى ( گێڕانەوەی موڵکی گشتی) لە شارى هەولێر لەبارەى کەیسى نەخۆشانەى (سانتی لایف) گردبوونەوە بکەن، بەڵام لەلایەن هێزە ئەمنییەکانى هەولێرەوە رێگرى لە گردبوونەوەکە کرا.\nمەودا مسەفا، پەیامنێرى SNN لە هەولێر رایگەیاند: “بڕیاربوو بەیانى ئەمڕۆ گروپى ( گێڕانەوەی موڵکی گشتی) بە مەبەستى دەربڕینى سکاڵا و پێشکەشکردنى یاداشتێک سەردانى داواکارى گشتى هەولێر بکەن و گردبوونەوە لەبەردەم بیناى داواکارى گشتى ئەنجام بدەن، چونکە ئەو نەخۆشخانە نەخۆشخانەیەکى حکومییە و لە ئێستادا گۆڕدراوە بۆ نەخۆشخانەى تایبەت بەڵام گردبوونەوەکە بەڕێوەنەچوو”.\nلەبارەى هۆکارى بەڕێوەنەچوونى گردبوونەوەکەیان فەرمان ڕەشاد، رێکخەری گروپى ( گێڕانەوەی موڵکی گشتی) بە SNN راگەیاند: “ئەمڕۆ بەنیازبووین یاداشتێک لەبارەی گەڕانەوەی نەخۆشخانەی (سانتی لایف) پێشکەشی داواکاری گشتی بکەین، بەڵام لەلایەن هێزە ئەمنییەکانەوە رێگریمانلێکراو رێگانەدرا بەپێی بەرنامەی کارەکان چالاکییەکە ئەنجامبدەین”.\nوتیشی: “ناکرێت بۆ چالاکییەکی ئاوا گرنگ هێزە ئەمنییەکان رێگریمان لێبکەن، لەکاتێکدا ئێمە ئامانجمان گێڕانەوەی موڵکی گشتییە لەلایەن کەس و بەرپرس و کۆمپانیاکانەوە”.\nرێگریکردن لە گردبوونەوەى گروپى ( گێڕانەوەی موڵکی گشتی) لەکاتێکدایە کە لە چەند رۆژى رابردوودا هێزەئەمنییەکانى هەولێر رێگرییان کرد لە گردبوونەوە و خۆپیشاندانى هاووڵاتییان لەناو بازاڕ و بە تۆمەتى هاندان و بەشداریکردن لە خۆپیشاندانى بێ مۆڵەت زیاتر لە 20 کەسیان دەستگیر کرد.\nپێشتر چالاکوان و رۆژنامەنووسانی شاری هەولێر هەڵمەتێکی فروانیان لە تۆڕی کۆمەڵایەتی فەیسبووک دەستپێکرد لەسەر کەیسى نەخۆشخانەى (سانتێ لایف) و عەلی ئەحمەد یەکێکە لەو کەسانەی کە بەشداری هەڵمەتەکەی کردووە بە SNNی راگەیاند: “نەخۆشخانەی (سانتێ لایف) کە بەناوی نەخۆشخانەی منداڵانەوە حکومەت دروستیکرد، ئێستا نەخۆشانی کۆرۆنا بە نرخێکی خەیاڵی وەردەگرێت، هەروەها حکومەت نزیکەی 20 ملیار دیناری تێدا خەرج کردووە، کەچی ئێستا دراوەتە کەسێکی بەناو تایبه‌ت بەبێ دیاربوونی هۆکارەکەی کە گوایە بە زیاتر لە بیست ساڵ قەرزەکەی بداتەوە حکومەت”.


واشنتۆن بەرگری لە کوردەکانی سووریا ناکات - Mehr News Agency\n7 kewçêrê 2019 - 14:20\nNews Code 28732\nبە راپۆرتی ئاژانسی هەواڵی مێهر، سەرچاوەیەکی ئاگادار بە هەواڵدەریی ڕۆیتێرزی ڕاگەیاندووە کە ئەمریکا بە فەرماندەیی هێزەکانی سووریای دیموکراتیک (هەسەدە)ی وتووە کە بە هیچ لەونێک لە بەرامبەر هێرشی تورکیا پاڵپشتی و بەرگرییان لێ ناکات.\nبە وتەی ئەو سەرچاوە ئاگادارە، سەربازانی ئەمریکی دوو بازگەی چاوەدێری و پاسەوانیان لە گرێ سپی و ڕەئسوعەین لە باکووری رۆژهەلاتی سووریا و نزیکی سنووری تورکیا چۆڵ کردووە و جارێ سەربازانی ئەمریکیی شوێنەکانی دیکە شوێن‌گۆڕکێیان پێ نەکراوە.\nئەوە لە کاتێکدایە کە چەند کاتژمێر لەوە پێشیش هەسەدە بە دەرکردنی ڕاگەیێندراوێک وێرای پشت‌ڕاست کردنەوەی هەواڵی پاشەکشێی هێزەکانی ئەمریکی لە سنوورەکانی تورکیا، ڕایگەیاند: واشنتۆن خەیانەتی بە بەڵێنەکانی خۆی کرد.\nزمانی کوردی و هەندێ تایبەتمەندی شێوەزاری کرمانجی لێک…\nژمارەی یەکەمی حەوتەنامەی "گۆڕان" بڵاو بۆوە\nئایەتوڵڵا سافی گوڵپایەگانی خوازیاری پێداچوونەوە بە…\nیارمەتی بژێوی و پشتگرانە، هەموو مانگێک بە خەڵک دەدرێت\nبەردەوامیی ئاگرکەوتنەوە لە ئۆسترالیا\nتەقینەوەی بەهێز لە حەلەب/ دەیان کوژراو و بریندار هەیە\nتکواندۆکاری ئێرانی بە باشترین وەرزشوانی پیاوی جیهان…\nبێهرووز بووچانی لە وەیشوومەی کەمپی مانۆس رزگار بوو\nلایەنێکی سێهەم تەقە لە خۆپیشاندەرانی عێراقی دەکات\nگران بوونی بەنزین نابێتە هۆی گران بوونی شت و مەکی زەرووریی…


ناوى هەشت وەرزشوان لە ليستى كاريگەرترين 100 كەسايەتى 2020ى گۆڤارى تايم-دا هەيە\n24/9/2020 - 11:14\nليستى "2020 Time 100" كە لە رێگەى دەنگدانى ئيديتۆر و خوێنەرەكانى گۆڤارى تايمى ئەمريكييەوە ئامادەدەكرێت ئاشكرا كرا. لەو ليستەى كە كەسايەتييەكانى بوارى زانست، هونەر، كار، سياسەت و وەرزشى تیادايە، ئەمساڵ ناوى هەشت وەرزشوانى لەخۆگرتووە.\nلە وەرزشوانە ژنەكاندا ليستەكە ناوى هەريەك لە ياريزانى ژاپۆنيى تێنسى سەرزەوى نائۆمى ئۆساكا و ياریزانى ئەمريكيى گۆڕەپان و مەيدان، ئاليسەن فيلكس و ياریزانى ئەمريكيى تۆپى پێ، مێگان راپينۆ و ياريزانى ئەمريكيى تۆپى باسكەى، مايا مۆر تێدايە.\nلە وەرزشوانە پياوەكانيشدا هەريەك لە شۆفێرى بەريتانيى فۆرمولا وەن، لويس هاميلتۆن، ياريزانى ئەمريكيى تۆپى پێى ئەمريكى، پاتريك ماهمۆس و ياريزانى يۆناني تۆپی باسكە، گيانيس ئانتيتۆكۆنۆمپۆ و ياريزانى پێشووى ئەمريكيى تۆپى باسكە، دواين وايد ناويان چووەتە ناو ليستەكە.\nبه‌به‌شداری 10 هه‌زار به‌شداربوو ماراسۆنی چینگدۆ له چین له‌سه‌رده‌می كۆڕۆنا به‌رێوه‌چوو\nمایک تایسۆن دوای 15 سال وازهێنان جارێکی دیکە گەڕایەوە لەبەرامبەر ڕۆی جۆنز یاری ئەنجامدا\nبۆكسێنه‌ری ئه‌مه‌ریكی مایك تایسۆن جارێكی دیكه‌و بۆ یه‌كه‌مجار له دوای پازده ساڵ ده‌گه‌ڕێته‌وه بۆ یاریكردن\nسبه‌ی یانەی سۆران لەسەر گلکۆی دکتۆر فرسەت سۆفی بڕیارێک رادەگەیەنێت


كەش و هەوای ئەمڕۆ و سبەینێ - تۆڕی میدیایی خەڵک\nبۆئەمڕۆ كەش و هەوای هەرێمی كوردستان هەورو نیمچە هەور دەبێت و سبەینێش ئاسمان ساماڵ و پەڵە هەور دەبێت و پلەكانی گەرما دادەبەزن.\nئاسۆ كەمال، بەڕێوەبەری كەشناسی سلێمانی بە (خەڵك) ی ڕاگەیاند، بۆ ئەمڕۆ زۆربەی كات ئاسمان هەور و نیمچە هەور دەبێت و خێرایی با 8 بۆ 9 كم دەبێت لە سەعاتێكدا و هەندێك كاتیش زیاد دەكات بە ئاڕاستەی باكوور ی ڕۆژهەڵات بۆ باشووری ڕۆژ ئاواو پلەكانی گەرماش ئەمڕۆ بەرز دەبنەوە و نزمترین پلەی گەرمی پێشبینیكراو بۆ لە سلێمانی 12 پلەیەو بەرزترینیش 21 پلەیە.\nوتیشی، بۆ سبەینێ ئاسمان ساماڵ و پەڵە هەور دەبێت و خێرایی باش ناوبەناو زیاد دەكات و پلەكانی گەرمیش تا ڕادەیەك نزم دەبنەوە و نزمترین پلەی گەرمی پێشبینیكراو 10 پلەیەو بەرزترینیش 20 پلەیە.\nئاماژەی بەوەشكرد، لەماوەی 24 كاتژمێری ڕابردوودا بەهۆی كاریگەری ئەو نزمە پاڵە پەستۆیەی لەسەر ناوچەكە هەبوو 1.9 ملم باران باریوەو كۆی گشتی بارانبارین لە سەنتەری پارێزگای سلێمانی 393.6 ملم بووە لەماوەی ئەمساڵدا.\nلەپارێزگای هەولێر بەرزترین پلەی گەرمی پێشبینیكراو بۆ ئەمڕۆ 25 پلەیە و نزمترین 15 پلەیە.\nپارێزگای دهۆك بەرزترین 21 و نزمترین 10 پلەیەو لە كەركوكیش بەرزترین 27 پلە و نزمترین 14 پلە یە.\nئەوروپا فشارەكان لەسەر ئیخوان تونددەكات\nسێهەمین فێستیڤاڵی بەهار دەستیپێکرد\nخەڵك- هەرچەندە بڕیار بوو سبەینێ كۆبونەوەی لیژنەی باڵای ڕووبەڕووبوونەوەی كۆرۆنا كۆببێتەوە و بڕیار لە بارەی كردنەوەی ناوەندەكانی خوێندن بدرێت…


''سنووری شکاو'' خەڵاتی ئەلفی زێوی فیستیڤاڵی نێودەوڵەتیی فیلمی بەیروتی بەدەستھێنا.\nکورتە فیلمی "سنووری شکاو" لە دەرھێنانی کەیوان کەریمی خەڵاتی ئەلفی زێوی ١٣مین خولی فیستیڤاڵی نێودەوڵەتیی فیلمی بەیرووت لە وڵاتی لوبنانی بەدەستھێنا.\nکورتە فیلمی دیکۆمێنتی "سنووری شکاو" لە دەرھێنانی سینەماکاری کورد کەیوان کەریمی لە نوێترین بەشداری نێودەوڵەتیی خۆیدا لە بەشی پێشبڕکێی دیکۆمێنتاری کورتە فیلمی ١٣مین خولی فیستیڤاڵی نێودەوڵەتیی فیلمی بەیرووت لە وڵاتی لوبنان نمایشکرا و توانی خەڵاتی ئەلفی زێوی ئەم فیستیڤاڵە گرینگەی سینەمای ڕۆژھەڵاتی ناوەڕاست بەدەستبێنێت.\nفیستیڤاڵی نێودەوڵەتیی فیلمی بەیرووت کە یەکێکە لە باشترین فیستیڤاڵەکانی وڵاتانی عەڕەبی بە نمایشی کۆمەڵێک فیلم لە وڵاتانی جۆراوجۆری ڕۆژھەڵاتی ناوەڕاست و جیھان لە چەندین بەشی پێشبڕکێی و دەرەوەی پێشبڕکێی لە ڕۆژانی ٢ تا ٨ی تشرینی یەکەم ٢٠١٣ لە شاری بەیرووتی پێتەختی وڵاتی لوبنان بەڕێوەچوو.\nخەڵاتی ئەلفی زێوی فیستیڤاڵی فیلمی بەیرووت، نۆیەمین خەڵاتی نێودەوڵەتیی "سنووری شکاو" لە فیستیڤاڵە بیانییەکان دێتە ئەژمار. ئەم فیلمە تا ئێستا لە کۆمەڵێک فیستیڤاڵ لە جیھاندا نمایشکراوە، لەوانە: فیستیڤاڵی سینەما حەقیقەت لە ئێران، پێنجەمین جەژنی وێنەیی ساڵی ئێران، فیستیڤاڵی زانکۆی سوورەی تاران، فیستیڤاڵی فیلمی کوردی لەندەن لە بەریتانیا، فیستیڤاڵی لاوانی کوردی واشنگتۆن لە ئەمەریکا، فیستیڤاڵی فیلمی "نۆرتۆن وەیڤ" لە ئیسلەندا، فیستیڤاڵی فیلمی "سووفیا" لە بوڵگاریا، فیستیڤاڵی فیلمی "تسالۆنیکی" لە یۆنان، فیستیڤاڵی فیلمی "ئۆرۆگۆئا" لە ئۆرۆگۆئا، ٢٢مین فیستیڤاڵی فیلمی "میدیا وایو" لە ھەنگاریا، فیستیڤاڵی فیلمە خوێندکاریی و ئاماتۆرییەکانی لە ئەڵمانیا، فیستیڤاڵی فیلمی "ماگما" لە نیۆزلەندا، فیستیڤاڵی "توڵفە" لە ئیتاڵیا، فیستیڤاڵی فیلمی خوێندکاری "سەن پێتێرزبورگ" لە رووسیا، فیستیڤاڵی فیلمە خوێندکارییەکانی قوتابخانەی "فامۆ" لە چیک، فیستیڤاڵی فیلمی "مۆنتێری" لە مەکزیک، فیستیڤاڵی کورتە فیلمی بیلبائۆ لە فیستیڤاڵی کورتە فیلم و دیکۆمێتییەکانی بیلبائۆ زیبنی لە ئیسپانیا، فیستیڤاڵی فیلمە دیکۆمێنتارییەکانی "ئانتافاگۆستا" لە شیلی، کاندید بۆ وەرگرتنی خەڵاتی باشترین فیلمی بەشی "ژینگەپارێزی و وزە" لە فیستیڤاڵی فیلمی "پۆنفرادا" لە ئیسپانیا و چەندین فیستیڤاڵی دیکە.\nئەم فیلمە ھەروەھا ھەشت خەڵاتی گرینگیشی بەدەستھێناوە، لەوانە: خەڵاتی تایبەتی لێژنەی دادوەرانی یەکەمین خولی فیستیڤاڵی فیلمی "توڵفە" لە ئیتاڵیا، خەڵاتی تایبەتی لێژنەی دادوەران و خەڵاتی باشترین فیلم لە ڕوانگەی بینەرانی ٣٠مین خولی فیستیڤاڵی فیلمی "ماگما" لە نیۆزلەندا، خەڵاتی باشترین فیلمی دیکۆمێنتاری لە سێیەمین خولی فیستیڤاڵی فیلمی "واگۆن" لە مەکزیک، خەڵاتی باشترین فیلمی دیکۆمێنتاری فیستیڤاڵی قوتابیانی فیلمی "فیلۆفێست" لە ئیسلۆنی، خەڵاتی تایبەتی فیستیڤاڵی فیلمی مۆسترێمپ لە ئیسپانیا، خەڵاتی تایبەتی پێنجەمین خولی فیستیڤاڵی کورتە فیلمی ئەزموونی "لایدێن" لە ھۆڵەندا و خەڵاتی باشترین فیلمی بەشی نێودەوڵەتیی فیستیڤاڵی فیلمی ئەمەریکای لاتین بە ناونیشانی "ئالبیۆفرا ٢٠١٢".\nھەروەھا کورتە فیلمی چیرۆکی "ڕووداوەکانی ژن و شووی کرێکار" نوێترین بەرھەمی کەیوان کەریمی لە دوایین بەشداری نێونەتەوەیی خۆیدا لە بە ئامادەبوونی ئەم سینەماکارە بانەییە لە بەشی پێشبڕکێی کورتە فیلمەکانی شەست و یەکەمین خولی فیستیڤاڵی نێودەوڵەتیی فیلمی سان سباستییەن لە ئیسپانیا نمایشکرا.\nشەست و یەکەمین خولی فیستیڤاڵی نێودەوڵەتیی فیلمی سان سباستییەن لە ١٨ بەشی جۆراوجۆری پێشبڕکێی و دەرەوەی پێشبڕکێی لە ڕۆژانی ٢٠ تا ٢٨ی ئەیلوولی ٢٠١٣ لە شاری ساحیلی سان سباستییەن لە وڵاتی ئیسپانیا بەڕێوەچوو.\nبەڕێوەبەرایەتی ڕاگەیاندنی گشتیی کورتە فیلمی "سنووری شکاو"


یەکێک لە ئەندامانی ستادی پێشگرتن لە بڵاوبوونەوەی ڤایرۆسی کۆرۆنا لە ئێران، ڕێژیمی ئیسلامیی ئیرانی بە نهێنیکاری لە بارەی تەشەنەسەندنی ئەم نەخۆشییە و بڵاوکردنەوەی ئاماری ناڕاست لە قوربانییان و تووشبووانی کۆرۆنا تۆمەتبار کرد.\n''محەممەدڕەزا مەحبووب فەڕ''، ئیپیدمۆلۆژیست و ئەندامی ستادی پێشگرتن لە کۆرۆنا، لە وتووێژێکدا لەگەڵ ڕۆژنامەی ''جیهانی سەنعەت'' وتوویەتی، ئەو ئامارانەی کە وەزارەتی تەندروستیی لە بارەی قوربانییان و تووشبووان بە کۆرۆنا ڕایدەگەیەنێت، یەک لە سەر بیستی ئامارە ڕاستەقینەکانە و جێگای متمانە نییە.\nبەپێی ئامارە فەرمییەکانی ڕێژیم، ڕێژەی قوربانییانی ڤایرۆسی کۆرۆنا لە ئێران گەیشتووەتە نزیکەی ١٩ هەزار کەس و ژمارەی تووشبووانیش گەیشتووەتە نزیکەی ٣٣٠ هەزار کەس.\n''مەحبووب فەڕ'' ئەم ئامارەی بە مەهەندیسیکراو ناو دەبات و دەڵێت تەنیا بە هۆکاری سیاسی و ئەمنییەتی ئەو ئامارانە بڵاو دەکرێتەوە.\nئەوە لە حاڵێکدایە کە پێشتریش هەندێک لە نوێنەرانی مەجلسی ڕێژیم وتبوویان کە ئەو ئامارانەی کە لەلایەن وەزارەتی تەندروستییەوە بڵاو دەکرێتەوە ڕاست نییە و ژمارەی قوربانییان زۆر لەوە زیاترە.\nئەو ئەندامەی ستادی پێشگرتن لە ڤایرۆسی کۆرۆنا باسی لەوە کرد ڕێژیم بە هۆکاری سیاسی و ئەمنییەتی تەشەنەسەندنی ئەو نەخۆشییەی بۆ ماوەی یەک مانگ لە خەڵک شاردەوە و دوای بەڕێوەچوونی ڕێوڕەسمی ٢٢ی بەهمەن و هەڵبژاردنەکانی مەجلیس، تەشەنەسەندنی ئەو ڤایرۆسەی لە ئێران ڕاگەیاند.\nڕێوڕەسمێک بۆ شەهیدانی میکۆنووس بەڕێوە چوو\n12:42 - 28 خەرمانان 2720


تەنھا ئەگەر ھەڵدانەوەی لاپەرەکانی مێژووی نوێ وھاوچەرخی عێراق پێمان دەڵی لکاندنی کورد بەدەوڵەتێکی بەڕۆشناییەکی زۆرە زۆرینەی عەرەب مەحاڵَە، گونجاندنی ئەستەمە. تەنانەت ئەگەر وەکو ئێستاش ھەموو ھێزە گەورەکانی دونیا وھێزە ئیقلیمیەکانیش بەیەکەوە ھەوڵەکانیان چڕ بکەنەوە بۆ ئەم مەبەستەش، چونکە کۆمەڵێک ھۆکاری ژیاری وکەلتوری مێژووکردە ھەیە بەھیچ ھێزێک ناگۆڕێ ولەناوناچێ\nچەندین جیاوازى کلتورى وسیاسی و ئابورى وکۆمەڵایەتى هەیە کە نەتەوەکانى ئەم ناوچەیەى جیاکردۆتەوە بە ئەندازەیەک توانەوەیان لە چوارچێوەى یەکەیەکى یاسایی (دەوڵەت) ئەستەمە.\nھەڵدانەوەی لاپەرەکانی مێژووی نوێ وھاوچەرخی عێراق بە ڕۆشناییەکی زۆرەوە پێمان دەڵی: لکاندنی کورد به دەوڵەتێكی زۆرینە عەرەب مەحاڵە بگونجێ و گونجاندنی ئەستەمە، تەنانەت ئەگەر وەکو ئێستاش ھەموو ھێزە گەورەکانی دونیا و\nھێزە ئیقلیمیەکانیش بەیەکەوە ھەوڵەکانیان چڕبکەنەوە بۆ ئەم مەبەستە، چونکە کۆمەڵێک ھۆکاری ژیاری وکلتوری مێژووکردە ھەیە بەھیچ ھێزێک ناگۆڕێ و\nیەکەم :لایەنی کلتوری-کۆمەڵایەتی\nکلتوری عەرەب کلتورێکی زۆر تایبەتە بەخۆیەوە وزادەی جوگرافیا وتۆبۆگرافیا و\nکارلێکی مرۆڤی عەرەبە لەگەڵیاندایە، بێگومان جوگرافیا وتۆبۆگرافیا وکەشوھەوا کاریگەری ڕاستەوخۆی لەسەر بونیادی جەستەیی وھەڵسوکەوتی مرۆڤ ھەیە، ھەر لەجل وبەرگەوە هەتا دەگاتە بچوکترین ھەڵسوکەوتی مرۆڤ، بۆیە ژینگە لێکچووەکان ئەگەر لەڕووی جوگرافیاوە لەیەکتریش دووربن تاڕادەیەکی زۆر کۆمەڵی دانیشتوانی ئەم دوو جوگرافیایە لکچووە لایەنی کلتوری وشێوازی ژیانیان لەیەکتر دەچێت، بێگومان دونیا بینیشیان بۆ ژیان وپەیوەندیە کۆمەڵایەتییەکان ومامەڵەکردنیان لەگەڵ کۆمەڵگا وکلتوری دەرەوەی خۆشیان لەیەکتر نزیکە، بۆنمونە کۆمەڵگای عەرەبی حیجازی وکۆمەڵگای مەنگۆلی باپیرانی تورک کەھەردووکیان لەنیشتیمانێکی نیمچە بیابانی وشک وناکشتوکاڵی ژیانیان لەسەر بەخێوکردنی ئەسپ و وشتر ونووکی ڕمەکانیان بووە، بۆیە کۆمەڵگایەکی دڕ و شەڕكەربوون، ژیان لای ئەمانە تەنھا لەسەر بنچینەی گەورە وکۆیلە بووە، نەک ھاوکاری وھەرەوەزی کارکردن، ھەربۆیە پەلامار وتاڵانی وکوشتن وبەکۆیلەکردن بەشێکی سەرەکی ژیانیان بووە. تائێستاش کاریگەری لەسەر شێوازی ژیان ومامەڵەکردنیان لەگەڵ دەرەوەی کلتوری خۆیان تاڕادەیەکی زۆرنزیکبوون لە یەکتری.\nھاوکات جیاوازی لەژینگەی جوگرافی وتۆبۆگرافی جیاوازی دروست دەکات لەدونیای بینین وکلتوری ومامەڵەکردن لەھەموو ئەکتەرەکانی ژیاندا، بۆنمونە لەنێوان نیشتیمانی عەرەب لەحیجاز ونیشتیمانی کورد ھیچ گەل ونەتەوەیەکی دیکەی تیادا نییە واتە ڕاستەوخۆ ھاوشێوە بۆتەوە.\nبەڵام جوگرافیای نیشتیمانی کورد وژینگە جوگرافی وتۆبۆگرافییەکەی جیاوازێکی زۆری ھەیە لەگەڵ نیشتیمانی عەرەب، کورد بەحوکمی کەشوھەوا، خاکەکەی کۆمەڵگایەکی کشتوکاڵیی پێکەوەناوە، گوندی بێستان سوور وگوندی چەرمۆ باشترین نمونەی زانستی بەرجەستەن کەباپیرانی کورد، بەر لەزۆربەی زۆری کۆمەڵگاکانی دیکە نیشتەجێى بوون وکشتوکاڵ وئاژەڵدارییان کردووە، ئەوەش ئەوە دەگەیەنێ بەنیشتەجێ بوونیان کۆمەڵێک یاسا وڕێسایان داناوە بۆ ئەوەی بتوانن بەیەکەوەبژین وھاوکاری یەکتربن ومافی ھەمووشیان پارێزراوبێت، چونکە کشتوکاڵ کردن بەردەوامی ھەیە لەوەرزەکانی ساڵ، ھەروەھا ئاشنا بوونیشە بۆ ئاوھەواو خاک.\nھەر ئەم کارلێکانەش وایکردووە كە ژن لەکۆمەڵگای کوردی وکشتوکاڵ و ئاژەڵداری ڕۆڵ وپێگەی خۆی ھەبێت، چونکە کارەکتەرێکی بەھەمھێنان بووە لەھەردوو بواردا شان بەشانی پیاو، بێگومان ئەمە لەکۆمەڵگای عەرەبی نەبینراوە، تەنھا لەنێو چینی ئەرستۆکراتیاندا بەکەمی بەرچاوكەوتووە.\nنیشتەجێبوون پرۆسەیەکی مێژووکردی دوورودرێژ بووە، ھەزاران ساڵی خایاندووەو تا مرۆڤی توانیوێتی لەشاخ وئەشکەوتەکان بێتەخوارەوەو بیر لەخانوو، وپێکەوەژیان و بەرھەمھێنان بکاتەوە.\nبێگومان پەیوەندییەکانی بەرھەمھێنانیش ڕاستەوخۆ کاریگەری ھەبووە وھەیە لەسەر پەیوەندییە کۆمەڵایەتییەکان، ئەمەش لەفۆلکلۆری میللەتان وشێوازەکانی دەربڕین و\nنووسینەکاندا بەزەقی دەردەکەوێت، بەڵام کۆمەڵگای عەرەبی ناکشتوکاڵی بەشێوەیەکی سەرەکی، زۆر بەکەمی نیشتەجێبوون وتەنانەت نیشتەجێبووەکانیش کاریگەری شێوازی ژیانی بیابانیشیان لەسەر زاڵ بووە، بۆیە ھەر لەسەر بنچینەی خیڵایەتی ژیاون لەشارەکاندا، چونکە زۆرینەی زۆری عەرەب کۆچەریی بوون. بەحوکمی ژینگەی سروشتی نیشتیمانەکەیان نەیان دەتوانی نیشتەجێبن بۆیە نەشیان توانیووە پێگە وژیان لەگەڵ دەرەوەى خێڵکانی خۆیان بونیادبنێن، بەڵکو زیاتر لەسەر شێوازی ھاوپەیمانی شەڕو وپارێزگاری لەیەکتری پەیوەندی لەنێوان خێڵەکاندا ھەبووە. دوای ھاتنی ئایینی پیرۆزی ئیسلام کە پێکەوەژیانی وەک خاڵێکی سەرەکی داناوە لەنێوان ئیماندارانی موسڵمان تەنانەت ناموسڵمانیش، دوای پڕۆسەی فتوحاتی عەرەبە موسڵمانەكان، تێکەڵبوونیان بەگەل ونەتەوەی ناعەرەبی لەمیزۆپوتامیا وشام وئێرانی کۆن وباکوری ئەفریقیا وباشوری ئەورووپا، عەرەب تاڕادەیەکی زۆر ھەوڵیانداوە بەکلتوری خۆیان، حوکم ومامەڵە لەگەڵ ئەم نەتەوە ناعەرەبە موسوڵمانانەدا بکەن، نەک بنەماکانی ئایینی پیرۆزی ئیسلام، بەپێچەوانەوە زۆرینەی ئەوگەل ونەتەوە ناعەرەبانە زیاتر لەعەرەب کاریگەر بوون لەئیسلام وپابەندبوون بەبنەماکانیانەوە، ھەربۆیە دەبینین دوای تێپەربوونى نزیکەی سەدەیەکە زۆرینەی زانا وفەقیهەکان و شارەزاکانی جیھانی ئیسلام لەئەندامانی ئەم گەل ونەتەوانەدا بوون، تەنانەت لەخودی عەرەب شارەزاتربوون لەبنەماکانی زمانی عەرەبی. مەبەست لێرە ڕاستییە مێژوویەکانە، کوردیش لەڕووی شارەزایی وپسپۆری لەبنەماکانی ئیسلام وئەحکام وشەریعەت کەسی یەکجار بەتوانای ھەبووە وھەیە، ئەم باسە کاتێک ئەبوحامیدی غەزالی دەلێت ئیسلام سێ کۆڵەکەی بنچینەیی ڕاگیرکردووە ئەوانیش (دەینەوەی و\nشارەزووری و دیاربەکر)ین، لەبواری سیاسی وسەربازیش دەیان سەرکردەی گەورە و\nبەتوانامان ھەیە، سەلاحەدینی ئەیوبی سەرۆکیانە، لێرەدا دەمەوێ بڵێم کورد گەلێکی شارستانی وپێشکەتووە بۆیە توانیوێتی زۆر بەخێرای کارلێک لەگەڵ گۆڕانکارییەکاندا بکات.\nدووەم:لایەنی کارلێکە سیاسییەکان\nبەدرێژای مێژووی کورد لەسەردەمە جیاوازەکانی سەدەکانی ناوەڕاست بەھەوراز و\nنشێوی زۆردا تێپەریوە، کەلێرەدا ناکرێ باسی ھەمووی بکەین بەڵام لەدوای سەردەمی\nئومەوی لە دوای موسڵمانانی ناعەرەب توانیان ڕۆڵ وکاریگەری خۆیان بخەنە ڕوو لەھەموو بوارێکدا، تەنانەت چەندین میرنشینی کوردی دروستدەبن، دەیان زانا و موفەسیری قورئانی پیرۆز ومێژوونووس ھەڵدەکەون، تائێستاش بەرھەمەکانیان ماون وکاریگەری خۆیان ھەرماوە. تاسەردەمی کۆتایی دەوڵەتی عوسمانی و دابەشکردنی میراتی وعوسمانی ودروست کردنی دەیان دەوڵەت ودابەشکردنی کوردستان بەسەر چوار دەوڵەتی جیاوازدا لە نێوان سێ نەتەوەی جیاواز(تورک، فارس،عەرەب) تورک وعەرەب لەزۆر بواردا لێکچوونیان ھەیە.\nفارس خۆبەزلزانن وخۆیان بەمیراتگری ئیمپراتۆرییەکانی فارس دەزانی، نەتەوەکانی دیکەى ئێران بەبرا بچووکی وپلەی دوو دەناسێت ھەر ئەویش وایکردووە نەتوانێ گونجانێکی تەندروست دروست بکات، بۆیە کێشەی میللەتانی دیکەی بە بەردەوامی ھەبووە، دەیەوێت سیاسەتی پان-ئێرانیزم بەدرێژای مێژووی نوێ وھاوچەرخی ئێرانەوە بیسەپێنێ، ئەویش بە بەردەوامی کاردانەوەی ھەبووە لەسەر گەل ونەتەوکانی دیکەى جیا لەفارس لەئێراندا. ئەوەی پەیوەندی بەعێراقەوە ھەیە لەدوای ڕێککەوتنی سایکس - بیکۆ ودواتریش، کوردستانی باشوور خرایە سەرعێراق، ھەرچەندە دواترلە ڕێککەوتنی لۆزان کەدوای ڕێککەوتنى سیڤەر ھات، کۆمەلێک مەرجی داناوە بۆ حوکمرانی عەرەب لەعێراقدا بەرامبەر بەکورد، بەڵام ھەروەک لەسەرەتاوە ئاماژەمان پێکرد، عەرەب بەکلتوری خێڵەکییەوە حوکم دەکات نەک بەبنەماکانی دیموکراسی وپێشکەوتن وپێکەوە ژیان. واتا ھەرکاتێک دەسەڵات وهێزى ھەبێ ھەموو ئەم بنەمایانە دەخاتە لاوە، بەبنەمای گەورە وغولام حوکمڕانی کورد دەکات ودەیان و سەدان نمونەش لەم بارەیەوە ھەیە، چ لەسەدەی بیست و تاوەکو ئێستاش، تەنھا بەوەڕازییە ژێردەستێکی بەستەزمان وملکەچ وگوێرایەڵ بیت، ئەگینا بەھێز مامەڵە دەکات وباوەڕی بەسرینەوەی کلتوور ومێژوو ڕۆڵی کورد نییە لەھیچ بوارێکدا، ھاوکات بەوەش ڕازی نابێت کەخۆی بەکوردی داوە لەسەردەمێکی مێژوویدا، ڕێککەوتنی ئازاریش باشترین بەڵگەیە کە لەسەرەتاکانی حەفتاکان لەسە دەی ڕابردوو لەگەڵ سەرکردایەتی شۆڕشی کوردستان ئەنجام درا، تەنھا دوای تێپەڕینی سێ ساڵ پاشگەز بوونەوە، ھەروەھا پاشگەز بوونەوەیان لەگفتوگۆکانیان لەساڵی ١٩٨٤ لەگەڵ شۆڕشی کوردستان، بەبەردەوامیش ھاوکێشە نێودەوڵەتی وئیقلیمەکانیش پاڵپشتی عەرەبی عێراقی بوون، چونکە چوار وڵاتی ئیقلمی و پەیوەندییە نێودەوڵەتییەکانیان وبەرژەوەندییە ئابورییەکانیان قورستر بوون لەکورد وداواکارییە ڕەواکانی، ئەوەی جیاواز بۆتەوە و لەڕۆژگاری ئەمرۆماندا دروست بوونی چەند ھاوکێشەکی نێودەوڵەتی و ئیقلیمییە لەناوچەکەدا، کورد لەپارچە جیاوازەکانی نیشتیمانەکەیدا لەڕێی ھەستی نەتەوەییەوە تێپەڕیوە بۆقۆناغی ھۆشیاری ونەتەوەی، ئەمەش دەکرێ فاکتەرێکی سەرەکی بێت بۆ نەھێشتنی دەردە کوردە کەنەبوونی ڕێککەوتن وتەباییە لەنێوان پارتە سیاسییەکان لەنێوخۆی یەک پارچە و لەنێوان پارچەکانیشدا. ھاوکات بوونی یەدەگی زۆری پترۆڵ بەتایبەتی گازی سروشتی لەکوردستان بەشێک لەھاوکێشەكان دەگۆڕی لەبەرژەوەندی کورد ئەگەر سەرکردایەتی سیاسی کوردستان بەوریایەوە مامەڵەی لەگەڵ بکات، بەتایبەتی لەململانێی قورسی ڕوسیا وئەمریکا بۆ گەیشتن بەو یەدەگە زۆرەی لەسەرچاوەکانی وزە لەکوردستاندا، چونکە گەیشتن بەو سەرچاوانە تاچەندێکی تر باڵادەستى ئەو لایەنە بەسەر سیاسەتی جیھاندا یەکلادەکاتەوە، ئەگەر ئەمریکا بەدەستی بھێنێ ئەوا دەتوانێت ھەژمونی ڕوسیا لەسەر ئەورووپا کەمبکاتەوە لەسەرچاوەی سەرەکی ئەورووپا لەگازی سروشتی و\nھاوکات٤٠% ئابوری ڕوسیا لەسەر ئەم ھەناردەکردنەى گاز بۆ ئەورووپا ولە ڕووی سیاسیش سەرچاوەکانی وزە لەباشور وڕۆژئاوای کوردستان بکەوێتە دەست ئەمریکا ڕۆڵی سیاسی ڕوسیا لەبڕیاری سیاسی ئەورووپا زۆر کەم دەبێتەوە، ھاوکات لێدانێکی کەمەر شکێنەریشە لەئابوری ڕوسیا، بەپێچەوانەشەوە ئەگەر ڕوسیا ئەم ناوچانە دەست بەسەربکا ئەوا دەتوانێت ئابوری خۆی لەداڕمان بپارێزێ وکاریگەری ڕێژەی ھەبێ لەسەر بریاری سیاسی ئەورووپا کەبێگومان ئەوانیش کاریگەری گەورەیان لەسەر بریاری سیاسی جیھان ھەیە، ئەم ململانێیە لە چەند ساڵی ڕابردوو زۆر بەڕوونی دەرکەوت لەنیمچە دورگەی ئۆکرانیا، کاتێک ئەمریکا ویستی ئەم جوگرافیایە بەدەست بھێنێت کاردانەوەی ڕوسیا ئەوە بوو بەھێزی سەربازی فشارى خستە سەر ئۆكرانیا. ھۆکارەکەشی بۆ مەبەست بوو، چونکە بەھۆی گازی سروشتی ڕوسیا بۆ ئەورووپا مەترسی ڕاستەقینەی دەکەوێتە سەر، بۆیە ڕوسیا داگیری کرد، ئەم ناوچەیەش نەک ھەر باشور وڕۆژئاوا بەڵکو پارچەکانی دیکەش لەڕۆژگاری ئایندەدا ئەم بەریەککەوتنەی پیادا ڕوودا، لەوانەیە سەرەتا جەنگی بریکاری بێت، ھەروەک لە سوریا ڕوودەدات، دواتر سەرەتاکانیش لەعیراق، وا دەردەکەوێت کە عێراق وسعودیە کراونەتە واجیھەی ئەم ململانێیە بەڵام بەتێپەربوونی ڕۆژگار زیاتر چڕدەبێتەوە لەنێوان بەریتانیا، فەرەنسا، ئەمریکا، ئیسرائیل، لەبەرامبەردا ڕوسیا، چین، ئێران، ململانێ ودواتر جەنگی – کورت ماوە- لەسەر سەرچاوەکانی وزە دەکەن، بەتایبەتی سەرچاوەی وزەی کوردستان، بۆیە دەبێت ھەر ڕیِککەوتنێک کورد بیکات، دوورکەتنەوە بێت لەعەرە ب، فارس، چونکە تورک قۆناغی مێژوویان تێپەریووە لەھاوکێشەکاندا نەماون، ئەمەش پێوەری دڵسۆزی وزیرەکی ودپلۆماسی سەرکردایەتی سیاسی کورد دەردەخات.


شه‌ش هه‌زار كۆمپانیاى بندیوار له هه‌رێم هه‌ن | ئاژانس\nHome ڕاپۆرت شه‌ش هه‌زار كۆمپانیاى بندیوار له هه‌رێم هه‌ن\nقازانج ده‌شارنه‌وه بۆ ئه‌وه‌ى باج نه‌ده‌ن\nله هه‌رێمى كوردستان شه‌ش هه‌زار كۆمپانیاى بندیوار هه‌ن، كه له به‌ڕێوه‌به‌رایه‌تیى باجى كۆمپانیاكان تۆمار نه‌كراون و دۆسیه‌یان نییه، ئه‌ندامێكى په‌رله‌مانیش ئاماژه بۆ ئه‌وه ده‌كات، ئه‌مانه ته‌نیا بۆ وه‌رگرتنى ته‌نده‌ر درووست كراون.\nبه پێى یاساى ژماره 113ی ساڵى 1983، ده‌بێت له %15ی قازانجى ساڵانه‌ى كۆمپانیا بدرێت به حكومه‌ت، به‌ڵام به‌شێك له كۆمپانیاكان خۆیان لاداوه له پێدانى ئه‌و بڕه‌پارەیه یاخود كۆمپانیاكان قازانجه‌كانى خۆیان ئاشكرا ناكه‌ن، بۆ ئه‌وه‌ى ڕێژه‌ى حه‌قیقى قازانجه‌كه بشارنه‌وه و باجى ته‌واوه‌تى نه‌ده‌نه حكومه‌ت.\nعه‌بدولڕه‌حمان عه‌لى بڕیارده‌رى لیژنه‌ى بازرگانى و پاراستنى مافى به‌كاربه‌ر به ״ئاژانس״ى وت: ״له هه‌رێمى كوردستاندا 25 هه‌زار كۆمپانیا هه‌ن، به‌ڵام 19 هه‌زاریان له به‌ڕێوه‌به‌رایه‌تیى باجى كۆمپانیاكان تۆمار كراون، شه‌ش هه‌زار كۆمپانیا ژمێره‌ى نییه و مه‌له‌فى نییه، به پێى یاساى ژماره 113ى یاساى باجى ده‌رامه‌تى عێراق له ساڵى 1983 هه‌ر كۆمپانیایه‌ك سێ ساڵ له‌سه‌ر یه‌ك زیان بكات ئه‌وا ئه‌و كۆمپانیایه شایه‌نى مانه‌وه نییه، هه‌روه‌ها هه‌ر كۆمپانیایه‌ك بۆ ماوه‌ى یه‌ك ساڵ هیچ چالاكییه‌كى نه‌بوو ئه‌وا ده‌بێت مۆڵه‌ته‌كه‌ى لێ وه‌ربگیرێته‌وه״.\nویشى: ״ئه‌و شه‌ش هه‌زار كۆمپانیایه نه قازانجیان دیاره نه بوونیان هه‌یه، ئه‌م كۆمپانیایانه وه‌همین، درووستكراوى به‌رپرسى باڵاى ئه‌م هه‌رێمه‌ن و مه‌به‌ست لێیان وه‌رگرتنى ته‌ندەر‌ى پڕۆژه‌كانه به‌بێ كێبڕكێ بۆ ئه‌وه‌ى ته‌نده‌ره‌كه به پاره‌یه‌كى خه‌یاڵى بفرۆشنه‌وه به كۆمپانیا چالاكه‌كان، به‌ڕێوه‌به‌رایه‌تیى پێدانى باج له ساڵى 2017 بڕى 207 ملیار دینار داهاتى هه‌بووه، ئه‌گه‌ر ئه‌و ڕێژه‌یه‌ى له قازانج دیارى كراوه، وه‌ك خۆى بدرایه به حكومه‌ت داهاتى ئه‌و به‌ڕێوه‌به‌رایه‌تییه ده‌گه‌یشته 800 ملیار دینار.\nبه پێى ئه‌و ئامارانه‌ى ده‌ست ״ئاژانس״ كه‌وتوون، داهاتى به‌ڕێوه‌به‌رایه‌تیى باجى كۆمپانیاكان له ساڵه‌كانى 2013 و 2014 و 2015 و 2016دا 180 ملیار دینار بۆ زیاتر لە 200 ملیار دینار بووه، له كاتێكدا له‌و ساڵانه‌دا چالاكى و پڕۆژه‌ى كۆمپانیاكان به‌راورد به ساڵى 2017 زیاتر بووه.\nكه‌مال ته‌یب به‌ڕێوه‌به‌رى گشتیى باجى كۆمپانیاكان له وه‌زاره‌تى دارایى به ״ئاژانس״ى وت: ״ئه‌و كۆمپانیایانه لاى ئێمه مه‌له‌فیان نییه، كاتى خۆى له ته‌سجیلى كۆمپانیاكان تۆمار كراون و نه‌یان ناردوون بۆ لاى ئێمه، هه‌ر كۆمپانیایه‌كیش مه‌له‌فى نه‌بێت، ناتوانین باجى لێ وه‌ربگرین، له‌گه‌ڵ ئه‌وه‌شدا باج له كۆمپانیاى چالاك وه‌رده‌گیرێت، ئه‌و كۆمپانیایانه ئیشیان نه‌كردووه، ئه‌گه‌ر ئیشیان بكردایه ناچار بوون ده‌هاتنه لاى ئێمه״.\nوتیشى: ״داوامان كردووه له ئه‌نجوومه‌نى وه‌زیران ئه‌و كۆمپانیانه‌ى به وه‌همى ناسراون و هیچ كارێكیان نه‌كردووه، كاره‌كانیان بۆ ڕاهى بكه‌ین، ئه‌نجوومه‌نى وه‌زیران موافه‌قه‌ى كرد به‌شێك له كۆمپانیا وه‌همییه‌كان ته‌سفیه كراون״.


عەبدولمەهدی: موچەی فەرمانبەرانی هەرێمی كوردستان نابڕین\nعادل عەبدولمەهدی سەرۆك وەزیرانی عێراق رایگەیاند، یاسای بودجەی 2019 جێبەجێدەكەن و مووچەی فەرمانبەرانی هەرێمی كوردستان نابڕن.\nسەرۆك وەزیرانی عێراق لە چاوپێكەوتنێكی رۆژنامەوانیدا لەگەڵ ژمارەیەك كەناڵی راگەیاندن, لەبارەی موچەی فەرمانبەرانی هەرێمی كوردستانەوە دواو جەختی لەوەكردەوە، یاسای بودجەی 2019 جێبەجێدەكەن و موچەی خەڵكی هەرێمی كوردستانیش نابڕن.\nسەبارەت بە كێشەی رادەستنەكردنی 250 هەزار بەرمیل نەوتی رۆژانەی هەرێمیش بە عێراق، عادل عەبدولمەهدی وتی "پێویستە ئەو بابەتە چارەسەر بكرێت، بودجە باسی ئەو حاڵەتەی نەكردووە، بۆیە پێویستیمان بە بەدواداچون و دیالۆگ هەیە لەگەڵ هەرێمدا".\nبەپێی یاسای بودجەی 2019، هەرێمی كوردستان ئەگەر نەوتەكەشی رادەستی عێراق نەكات، بەغدا موچەی فەرمانبەرانی هەرێمی كوردستان نابڕێت و مانگانە لە كاتی خۆیدا رەوانەی دەكات.\nوه‌زاره‌تی كشتوكاڵ هاورده‌كردنی ته‌ماته‌ی بۆ هه‌رێمی كوردستان قه‌ده‌غه كرد\nبه‌غدا موچه‌ی ئه‌م مانگه‌ی ناردو حكومه‌تی هه‌رێمیش موچه‌ی مانگی پێنجی پێ ته‌واو ده‌كات\nكورتهێنانی بودجه‌ی ئه‌مریكا یه‌ك تریلیۆن دۆلار تێده‌په‌ڕێنێت\nنرخى زێڕ له بازاڕه‌كانی هه‌رێمی كوردستان\nكۆمپانیایه‌كی ئیماراتی به‌رزبوونه‌وه‌ی ئاستی به‌رهه‌مهێنانی له كێڵگه‌یه‌كی نه‌وتی هه‌رێم راده‌گه‌یه‌نێت


وەزارەتی پلاندانی هەرێمی کوردستان ڕوونکردنەوەیەکی لەبارەی رێژەی دابەشبوونی بودجەی پرۆژەكان بەسەر پارێزگاكانی هەرێمی كوردستان بڵاوکردەوە و ڕایگەیاند، دابەشكردنی بودجەی پرۆژەكان بە شێوازی 57% بە 43% بووە، بە شێوەیەك، 34% بۆ هەولێر، 23% بۆ دهۆك، 43% بۆ سلێمانی و لەم كابینەیە پشكی هەڵەبجەش لە 2% كرایە 3%، دەشڵێت، بودجەی 2021-یش لەسەر هەمان ڕێژە دادەڕێژرێت.\nلە ڕاگەیەنراوێکدا نوسینگەی ڕۆژنامەوانی وەزیری پلاندانانی هەرێم (سێشەممە 23ی شوباتی 2021) ڕایگەیاند، "دوێنێ دووشەممە لە بەرنامەیەکی تەلەفزیۆنیدا کەسێک بەناوی (بەیار ملازم عومەر) بە بێ هیچ بنەمایەك چەند ڕێژەیەكی لەبارەی شێوازی دابەشبوونی بودجە و پرۆژەی پارێزگاكانی كوردستانەوە خستەڕوو،وێڕای ڕەتكردنەوەی ئەو ڕێژە و ژمارانە كە ئەو بەڕێزە ئاماژەی پێدابوو، بە پێویستمان زانی لە ڕێگەی ئەم ڕوونكردنەوەوە ڕێژەی دروستی دابەشبوونی بودجەی پرۆژەكان بەسەر پارێزگاكانی هەرێمی كوردستان بخەینە ڕوو."\nئاماژەی بەوەشکردووە، وەزارەتی پلاندانان بۆ دابەشكردنی بودجەی پرۆژەكان بە شێوازی 57% بە 43% بووە، بە شێوەیەك كە 34% بۆ هەولێر، 23% بۆ دهۆك، %43 بۆ سلێمانی ولەم كابینەیە پشكی هەڵەبجە لە 2% كرایە 3%..\nئەوەش هاتووە، "لە كارنامەی وەزارەتمان لەم كابینەیە هەمان ڕێژە پەیڕەو كراوە" لە ئێستاشدا كە سەرقاڵی ئامادەكاریی بودجەی 2021ـی هەرێمین هەمان بنەما پەیڕەو دەكەین."\nئاماژەی بەوەشکردووە، "ئەمڕۆش لە كۆبوونەوەی سەرۆكی حكومەت و جێگری سەرۆكی حكومەت بە ئامادەبوونی وەزیرە پەیوەندیدارەكان و پارێزگارەكان ڕەزامەندیی درا لەسەر تەرخانكردنی بڕی 349,702,000,00 سێسەد و چل و نۆ ملیار و حەوت سەد و دوو ملیۆن دینار بۆ پرۆژە لە هەر چوار پارێزگای هەرێم و بەپێی هەمان ڕێژەی ئاماژەپێدراو ئەم بڕە تەرخانكراوە بەسەر پارێزگاكاندا دابەش دەكرێت."\nلە ڕاگەیەنراوەکەدا ئەوەش هاتووە، "جێی ئاماژەیە، لە سەرەتای دەستبەكاربوونی كابینەی نۆیەمی حكوومەتی هەرێم وەتاكوو ئێستا بڕی 366,749,000,000 سێسەد و شەشت و شەش ملیار و حەوت سەد و چل و نۆ ملیۆن دینار بۆ پرۆژەكان سەرف كراوە و لەو بڕەش 50% ـی بۆ پارێزگای سلێمانی و هەڵەبجە بووە. "\nڕوونیشیکراوەتەوە، "هەرلەكابینەی نۆیەم بۆ سلێمانی پارە بۆ 112 پرۆژە خەرجكراوە كە دەكاتە 173 ملیار دینار و بەهەمان شێوە نزیكەی 10 ملیار دینار بۆ پارێزگای هەڵەبجە خەرجكراوە."\nئاماژەی بەوەشکردووە، "لێرەوە ڕای دەگەیەنین وەزارەتی پلاندانان بەشێوەیەكی سیستەماتیكی كاری كردوە و بەهیچ شێوەیەك ناحەقی لەدابەشكردنی پرۆژەكان نەكردوە و ناشكرێت ."\n2021.03.04 - 23:24


مونا ئەلکورد لە ئۆرشەلیم دەستگیردەکرێت\nی مانگی شه‌ش ٠٦, ٢٠٢١\nپۆلیسی ئیسرائیل، مونا ئەلکورد، چالاکوانی ناوداری فەلەستینییەکان دەستگیردەکات لە گەڕەکی شێخ جەڕاح لە ڕۆژهەڵاتی ئۆرشەلیم.\nنەبیل ئەلکورد، باوکی مونا، دەستگیرکردنی کچەکەی پشتڕاست دەکاتەوە و دەڵێت ئەمڕۆ یەکشەممە پۆلیسی ئیسرائیل مونایان لە ماڵەوە دەستگیرکردووە و براوە بۆ لێکۆڵینەوە کردن لە بنکەی پۆلیسی سەڵاحەدین و دەشڵێت نوسراوێکی داواکردنیش بە زمانی عیبری بۆ موحەمەدی کوڕی دانرابوو.\nنەبیل ئەلکورد لەبەردەم ئەو بنکەی پۆلیسەدا بە پەیامنێرانی وتووە "دەستگیرکردنی کچەکەم دەچێتە خانەی تێرۆری خاوەن ماڵەوە، چونکە تەواوی ئەو دەنگی ناڕەزاییەی لە گەڕەکی شێخ جەڕاحەوە هەڵسابوو، دەنگی لاوان و گەنجەکان بوون."\nلەوەتای 2 مانگ لەمەوبەرەوە، گەڕەکی شێخ جەڕاح، ڕۆژانە خۆپیشاندانی ناڕەزایی بەخۆوە دەبینێت بەهۆی هەڕەشەکردن لە خێزانە فەلەستینییەکان تا ماڵەکانیان چۆڵ بکەن و لەبری ئەوان نیشتەجێبووە جووەکان دابنرێن.\nلە مانگی ڕابردوودا دادگایەکی ئیسرائیل دانیشتنی خۆی لەسەر ئەم دۆسێیە دواخست و تا ئێستاش دیار نییە کەی دادگا ئەو دانیشتنە دەکات.\nلە دیمەنێکی ڤیدیۆییدا، مونا خەریکی دانانی سەرپۆشەکەیەتی و بەر لەوەی یەکێک لە پۆلیسەکان کەلەپچەی بکات و بیباتە ناو ئۆتۆمبێلەکەوە و لەوێشەوە بەرەو بنکەی پۆلیس.\nوەک باوکی مونا باسی دەکات، ڕێگە نەدراوە پارێزەرەکان لەگەڵ کچەکەیدا بمێننەوە و دەڵێت "یەکێک لە پارێزەرەکان بەر لە لێکۆڵینەوە قسەی لەگەڵ مونا کردووە." دەشڵێت موحەمەدی کوڕی سەردانی ڕامەڵای کردووە تا وانە بە خوێندکارەکانی بڵێتەوە چونکە تۆڕی ئینتەرنێت ڕاگیراوە و کە گەڕایەوە دەچێتە بەردەم لێکۆڵەرەوەکان.\nڕۆژی شەممەش پەیامنێری کەناڵی ئەلجزیرە لە هەمان گەڕەک دەستگیرکرا هاوکاتی ڕووماڵکردنی خۆپیشاندانەکان و پاش چەند کاتژمێرێک لە لێکۆڵینەوە کردن ئازاد کراوە، بەڵام بەڕیوبەری ئۆفیسی ئەلجزیرە لە شاری ئۆرشەلیم دەڵێت دەستی شکاوە.


ئەمریكا داوای ئازادكردنی دەمیرتاش دەكات - تۆڕی میدیایی خەڵک\nهەواڵ بڵاوکراوەتەوە: 29/01/2021\nڕاوێژكاری ئاسایشی نیشتمانی ئەمریكا دەڵێت:” توركیا سەرچاوەی نیگەرانی وڵاتەكەی و یەكێتی ئەوروپایە”.\nئیدارەی نوێی ئەمریكا یەكەم هێرش دەكاتە سەر ڕەجەب تەیب ئەردۆغان سەرۆكی توركیا و بە سەرچاوەی نیگەرانی وڵاتەكەی و یەكێتی ئەوروپا ناوی دەبات، داواشی لێدەكات پابەندبێت بە بڕیارەكانی دادگای یەكێتی ئەوروپا بۆ ئازادكردنی سەڵاحەدین دەمیرتاش.\nجەیك سۆلیڤان ڕاوێژكاری ئاسایشی نیشتمانی ئەمریكا ڕایگەیاند: سەرۆكی توركیا سەرچاوەی نیگەرانییە بۆ ئەمریكا و وڵاتانی یەكێتی ئەوروپا و پێویستە ڕێز لە بڕیارەكانی دادگای یەكێتی ئەوروپا بۆ مافەكانی مرۆڤ بگرێت، لەبارەی ڕەخساندنی ئازادی مافەكانی مرۆڤ و سەڵاحەدین دەمیرتاش هاوسەرۆكی پێشووتری هەدەپە ئازاد بكات.\nڕاوێژكاری ئاسایشی نیشتمانی ئەمریكا ڕونیشیكردووەتەوە: وەزارەتی دەرەوەی وڵاتەكەی بە وردی چاودێری دۆخی مافەكانی مرۆڤ و ئازادییە سیاسییەكان لە توركیا دەكات، نیگەرانیشن لەبەرامبەر زیندانی كردنی هەزاران چالاكوانی ڕێكخراوە مەدەنییەكان و هێزەكانی ئۆپۆزسیۆن پێش پڕۆسەی دادگاییكردنیان.\nبەهۆی تەقینەوەی بۆمبێك منداڵێك گیانی لەدەستدا\nمۆسكۆ هۆشداری توند دەداتە دیمەشق\nنوێترین زانیاری لەسەر تووشبوانی كۆرۆنا\nخەڵك- بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 173 ملیۆن و 332 هەزار و 25 حاڵەت. (زیاتر…)\nئەڵمانیا پێشوازی لە بڕیارێكی بایدن دەكات\nئەڵمانیا پێشوازی لە بڕیاری ڕاگرتنی كشانەوەی هێزەكانی ئەمریكا لە خاكەكەی دەكات و بوونی هێزەكانی ئەمریكا بە بەرژەوەندی هەردوو وڵات وەسف دەكات.…\n“لەگەڵ كشانەوەی هێزە بیانییەكان، كارتەكانی كورد لەناودەچن”\nخەڵك- نوێنەری پێشووی هۆڵەندا لە سوریا ڕایدەگەیەنێت، لە ڕیالیزمی سیاسیدا شتێك بەناوی پێزانینەوە بوونی نییە. (زیاتر…)\nبۆ مووچەی پێشمەرگە داوایەك درایە ئەمریكا\nخەڵك- وەزیری پێشمەرگەی هەرێم لەگەڵ شاندێكی باڵای سەربازی ئەمریكا كۆدەبێتەوە و داوا دەكات، هاوكارییە داراییەكانیان بۆ مووچە سەرجەم هێزەكانی پێشمەرگە…\nوێنە..لە ڕووداوێكی تەقەكردن لە ئەمریكا، 10 كەس كوژران\nخەڵك- ژمارەی قوربانیانی هێرشەكەی ئەمڕۆ سێ شەممە لە ئەمریكا ڕوو لە بەرزبوونەوەیە. (زیاتر…)\nئه‌رشیفه‌کان مانگێک دیاری بکه ئاب 2021 (171) ته‌مموز 2021 (1582) حوزه‌یران 2021 (1593) ئایار 2021 (1622) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (1195) كانونی یه‌كه‌م 2020 (62)\nتووشبووانی كۆرۆنا 147 ملیۆنی تێپەڕاند\n25 نیسان 2021 9.30 am\nخەڵك- بە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 147 ملیۆن و 91 هەزار و 849 حاڵەت.\nڕوحانی: ئەمریكا سزاكانی سەر وڵاتەكەمان لادەبەن\n23 مارس 2021 10.10 pm\nخەڵك سەرۆك كۆماری ئێران ڕایدەگەیەنێت: ئەمریكاییەكان نیازی خۆیان بۆ لابردنی سزاكانی سەر وڵاتەكەی ڕاگەیاندووە.


سه‌رۆك كۆمار له میان پێشوازى كردنى كۆمه‌ڵێك سه‌رۆك هۆزه‌كان: سه‌رپه‌رشتى كۆنگره‌یه‌كى نیشتمانى ده‌كه‌ین بۆ پێداچوونەوە به ده‌ستور و بڕگه‌كانى\nالأربعاء 16 تشرين أول 2019 - 17:56\nد.به‌رهه‌م ساڵح سه‌رۆك كۆمارى عێراق جه‌ختى كرده‌وه كه سه‌رپه‌رشتى كۆنگره‌یه‌كى نیشتمانى ده‌كات به‌مه‌به‌ستى پێداچوونەوە به ده‌ستور و بڕگه‌كانى ،ساڵح جه‌ختى كرده‌وه كێشه‌ى ڕاسته‌قینه هه‌یه له یاساى هه‌ڵبژاردن ده‌بێت چاره‌سه‌رى گونجاوى بۆ بدوزرێته‌وه.\nنوسینگه‌ى ڕاگه‌یاندنى سه‌رۆك كۆمار به‌یانامه‌یه‌كى بڵاوكرده‌وه كۆپیه‌كى ده‌ست (ا ه ع) كه‌وت سه‌رۆك ساڵح له كۆشكى سه‌لام له به‌غدا پێشوازى له سه‌رۆك هۆزه عه‌شایه‌ره‌كان كرد ساڵح ڕایگه‌یاند ده‌ستور مافى به‌سه‌رجه‌م گه‌لى عێراق داوه كه خۆپیشاندان ئه‌نجام بده‌ن له‌گه‌ڵ پاراستنى گیانى خۆپیشانده‌ران و ماڵ و مۆڵكى گشتى ئه‌ركى سه‌رشانى ده‌وڵه‌ته سزاى ئه‌و كه‌سانه بدات كه ته‌قه‌یان له خۆپیشانده‌ران كردووه و ڕاده‌ستى دادگایان بكات بۆ ئه‌وه‌ى به سزاى خۆیان بگه‌ن .\nسه‌رۆك كۆمار ئاماژه‌ى به‌وه كرد ده‌بێت چاكسازى ڕیشه‌یى هه‌بێت له‌سه‌رجه‌م دام و ده‌زگاكانى ده‌وڵه‌ت ساڵح ووتیشى گه‌نده‌ڵى له بۆشاییه‌وه نه‌هاتووه به‌ڵكو له ئاكامى تیرۆر و جه‌نگه‌وه هاتووه.\nهه‌ر له درێژه‌ى قسىه‌كانیدا ساڵح ووتى ده‌وڵه‌ت تاكو ئێستا كه‌مته‌رخه‌مه له كاره‌كانى له به‌ره‌نگاربوونه‌وه‌ى گه‌نده‌ڵى هه‌روه‌ها ده‌بێت یه‌كه‌م هه‌نگاومان له ئێتادا لێكۆڵینه‌وه بێت له ڕووداوى كوشتنى خۆپیشانده‌ران و هێزه ئه‌منیه‌كان پرسى دووه‌میش چاكسازیه له سیسته‌مى حكومه‌ت .